open-index/open-wikipedia-markdown huggingface dataset:
勾踐

**勾踐**（；又寫**句踐**；；出土文物「越王勾踐劍」寫做**鳩淺**；司馬貞《史記索隱》入便嘅《紀年》叫**菼執**），係中國春秋時代後期嘅越國君主。老豆係越侯允常。唔知生年，前496年至前464年在位。

## 生平

### 大敗

勾踐即位後稱王，吳王闔閭乘機攻越。越國派敢死嘅人排成三列行到去吳軍陣前，高聲大嗌之後攞劍集體自殺，越軍趁吳國軍隊睇嗰陣猛攻，喺槜李大敗吳軍，闔閭嘅手指頭傷咗，冇幾耐因傷重而死。闔閭臨死遺囑佢個仔夫差：「必毋亡越！」夫差即位做吳王之後，勵精圖治準備攻越報仇。勾踐唔聽范蠡勸阻，倉促下搶先出兵攻吳，喺夫椒（今江蘇吳縣西南太湖中）大敗。吳軍佔領越都會稽，將勾踐困喺會稽山。范蠡建議勾踐用卑辭厚禮向吳求降，如果唔掂，就由勾踐親自去吳國做人質。勾踐採納咗呢個一建議，一面準備死戰，一面派文種向吳王求和，用財寶賄賂吳太宰伯嚭，又獻上美女西施。夫差喺伯嚭勸說下同越國議和，率軍翻吳。勾踐向越國臣民下詔罪己，然後去吳國做夫差嘅工人，食屎，最終擺到夫差嘅信任，三年後釋放翻越國。

### 臥薪嘗膽同滅吳稱霸

勾踐翻去越國之後發誓復仇滅吳，臥薪嘗膽，休養生息，重用範蠡、文種等人，「十年生聚、十年教訓」。《史記·貨殖列傳》話：「計然之策七，越用其五而得意。」又話：「修之十年，國富，厚賂戰士。士赴矢石，如渴得飲。遂報強吳，觀兵中國，稱號五霸。」一年，越國向吳國進貢蒸熟嘅種子，令第二年吳國大飢，削弱咗吳國嘅國力。冇幾耐，勾踐趁夫差走咗，乘虛而入，最尾響勾踐二十四年（前473年）亡吳。稱霸中原。

## 參攷
京東商城

**京東商城**（，，，），簡稱**京東**（），係中國大陸一間B2C購物網站，由劉強東喺2004年1月份成立，公司嘅總部喺中華人民共和國北京市朝陽區北辰西路8號北辰世紀中心A座嗰邊。

呢個網站專門係賣啲電腦、手機同其它數碼產品、家電、汽車配件、衫褲、鞋、垃雜嘢、傢俱、化妝品同其它個人護理用嘅嘢、嘢食、書同其它媒體產品、BB同大肚婆用嘅嘢同埋玩具、體育、健身器材，重有啲虛構嘢呢13大類嘅優質商品。

之前網站用過360buy.com嘅名，喺2013年3月30號，網站正式搬咗去JD.COM嗰邊。

## 618·PARTY ON
從2003年開始，每年嘅6月18號係中國大陸嘅電商——京東商城嘅成立紀念日，佢通常喺呢日搞商品大促銷嘅。但由於京東已經係中國大陸入面，規模比較犀利下嘅電商，有好多間電商為咗搶啲客流同訂單返嚟，佢都喺呢日搞大促銷，所以呢日就變咗中國大陸網上購物嘅促銷集中日。

## 競爭對手

* 淘寶
* 天貓
* 拼多多

* 亞馬遜中國
* EBay易趣
* 沃爾瑪

* 當當網
* 小紅書
* 網易嚴選

* 國美
* 順豐優選
* 凡客誠品

## 睇埋

* （）
* （）

* 

* 

* 

## 出面網頁
*
*

## 註

類:網上公司
類:購物網站
逢源路

**逢源路**可以係：

* 逢源路 (廣州)：喺廣州市荔灣區。
* 逢源路 (佛山)：喺佛山市順德區。
* 逢源路 (中山)：喺中山市石岐區。
逢源路 (廣州)

**逢源路**（）係中國廣東省廣州市入面嘅一條普通馬路，呢條馬路喺荔灣區入面，成條馬路南北走向。南邊從多寶路開始，一直向北去到龍津西路為止。

## 概要
全長660米，闊17.5米，雙向2車道。

## 史
其實呢條馬路喺清朝嘅康熙年間起好嘅逢源東街。喺同治同光緒年間，由於西關地區嘅紡織業同商業發展得好快，搞到多寶嘅住宅區同逢源嘅住宅區都開始出嚟，而逢源東街同西街、正西街嘅街道生意都越嚟越旺。而距離逢源嘅住宅區冇幾遠嘅泮塘，之前係一笪農田嚟嘅，入面有好多園地響度。而逢源東街就係前逢源區嘅東界。到做1932年，廣州市政府決定咗整闊條逢源東街，起咗條逢源路出嚟。

## 經過嘅道路
呢度啲路嘅順序係從西去到東嚟排嘅，其中**加粗**咗嘅字係主幹道：
* 多寶路
* 寶源路
* 龍津西路

## 睇埋
* 西關大屋
* 恩寧路
* 龍津路 (廣州)
* 小畫舫齋

## 註
蘭州軍區

**中國人民解放軍蘭州軍區**，係中國人民解放軍現有嘅七個軍區之一，範圍包括甘肅、青海、陝西、寧夏回族自治區、新疆維吾爾自治區等等。
逢源路 (中山)

**逢源路**（）係中國廣東省中山市入面嘅一條普通馬路，呢條馬路喺石岐區入面，成條馬路東西走向。西邊從泰安路同悅來路嘅交界開始，一直向東去到亭子下大街同民族路嘅交界嗰邊。

## 概要
全長300米，闊14米，雙向2車道。

## 經過嘅道路
呢度啲路嘅順序係從西去到東嚟排嘅，其中**加粗**咗嘅字係主幹道：
* 泰安路、悅來路
* 亭子下大街、民族路

## 特色
呢條馬路嘅兩邊都係以騎樓為主，附近嘅商業都幾旺下。因為呢條馬路重係一條商業街。

## 睇埋
* 逢源路商業街

類:中山道路
狙擊手

（）指專職於隱匿行蹤，同埋能夠於一定距離（遠距離）作出精確射擊嘅射擊手，早見於軍人同警察之中，後發展出射擊比賽，同野戰遊戲。

## 第啲意思
### 「渣Sniper」
「渣Sniper」，粵語字意指一個人抓住一個狙擊手，但粵語地區野戰玩家口中「渣Sniper」一詞，指去做狙擊手或手持狙擊槍。同中國大陸網民自創網絡用語一樣，香港由uwants一類網絡文化影響下，MK文化同潮流用語已侵佔香港基層社會一個重要位置。

### 馬匹
香港有過一隻賽馬名叫狙擊手。

## 相關
*慕尼黑慘案
*狙擊手排行榜
*射擊遊戲
## 注
寶源路

**寶源路**可以係：

*寶源路 (廣州)：喺廣東省廣州市荔灣區。
*寶源路 (中山)：喺廣東省中山市轄區。
*寶源路 (上海)：喺上海市閘北區。
*寶源路 (深圳)：喺廣東省深圳市寶安區。
*寶源路 (煙臺)：喺山東省煙臺市萊山區。
*寶源路 (天津)：喺天津市津南區。
*寶源路 (河源)：喺廣東省河源市源城區。
*寶源路 (江門)：喺廣東省江門市，分別喺新會區同開平市。
*寶源路 (寧波)：喺浙江省寧波市鄞州區。
*寶源路 (大理)：喺雲南省大理白族自治州大理市。
*寶源路 (東莞)：喺廣東省東莞市轄區。
空軍

**空軍**，係現代化三軍之中最遲成立嘅一支，任務係利用空中嘅武器保護我方嘅空域。
員村站

**員村站**（；）係廣州地鐵同嘅轉車站，喺天河區花城大道東同埋員村二橫路嘅交界。呢個站有兩個站廳同月台，開通時間都唔同，其中喺2009年12月28號開放；而就喺2019年12月20號作為的一部分開放。

呢個站曾經喺2019年12月20號到2024年10月2號尾班車收車之前，做過嘅西邊尾站。從2024年10月2號，因為要就開通而暫停開放。2024年12月28號頭班車開出之後，其月台為11號綫所使用。

## 結構
### 樓層
呢個站一共有2層樓嘅地下區域，其中地下1樓係站廳，有票務設施，客務中心同商鋪；地下2樓係月台；地下3樓係設備區；地下4樓係月台。雖然冇休息室，但係有整廁所同母嬰室出嚟。
#### 打掂

#### 打橫

### 站廳
員村站嘅收費區喺站廳嘅中間偏北嘅位，而南邊係人行通道，周圍都俾商舖圍住嗮。而收費區有扶手電梯同樓梯、專用𨋢往返月台都得。

### 月台
呢個站有2個島式月台，其中喺花城大道東嘅地底，而喺員村二橫路東邊嘅地底。不過因為用咗喺2013年規劃定咗嘅8A車廂架構，所以發現月台長度都唔同。

另外，呢個站嘅範圍南邊有條存車綫。

### 商舖同自助服務
而家嘅員村站入面有好多舖頭響度，包括咗便利檔、麵包糕餅舖、衫褲檔同洗衫舖。重有好多自助服務設施畀乘客用，其中包括咗自動影相機、自動販賣機同自動櫃員機、印表機；同埋可以充羊城通、交水電費同交通嘅罰錢、查地鐵嘅路線、頭尾班車同埋地鐵嘅安全指引同畀乘客登記變成廣州地鐵薈嘅會員嚟查獎分、換獎品嘅服務。

### 出入口

呢個站一共有6個出入口，分別係A、B，C同D、E、F。從2017年11月14號開始實行嚴格安檢制度之後，除咗往返A同D出入口之間毋須接受安檢之外，其他出入口同A、D是旦一個出入口或B同C出入口之間當成過街通道往返嘅話，都要接受人過安全門、物過X光機、液體過檢測儀嘅制度。後嚟呢個現象直到2018年12月6號受到施工嘅影響而一度將A出入口閂咗檔，期間個個出入口之間都必須要接受安檢先至有得通過。

## 頭尾班車信息同配線圖

|}
}

▼琶洲站
|}

## 車站歷史
###### 
#### 規劃
喺1997年嘅《廣州市城市快速軌道交通線網規劃研究（最終報告）》入面，嗰陣嘅3號綫（唔係而家嘅）就喺呢度定咗個站。不過到咗2003年嘅方案入面就變咗而家嘅嘅車站。
#### 施工
喺2004年5月28號，呢個站正式開始逳手興建，一直到2009年6月初先至搞掂。
#### 開通

2009年12月28號，通車之後，呢個站正式開放。
###### 

#### 規劃
2012年3月15號，地鐵方喺準備起時考慮到同對接嘅問題而改咗原先舊時嘅規劃，繼續向西延長兼攞咗喺2015年規劃正嘅員村⇄天河公園嗰橛嚟搞。重喺同年10月21號劃入咗嘅規劃入面。跟住等起好嗮之後一分為二，還返畀營運。

#### 施工
*2013年4月6號，工地正式喺A出入口西南角嚿空地搞圍蔽。
*2016年9月29號晏晝，工地正式倒水泥開搞。
*2017年3月4號晚黑，車站封頂。
*2017年10月14號晏晝，天河公園⇄員村區間嘅右綫盾構隧道順利貫通。
*2018年4月13號晚黑，車站順利封底。
*2018年7月21號，車站封頂。

#### 開通
從2019年12月20號朝早頭版車開始，由於正式全綫開通，呢個站嘅範圍亦正式開放，從而成為轉車站。

2024年10月2號開始，21號線唔會去員村站，並以天河公園站為永久終點站，開始改返做11號線嘅工程。

###### 
喺2024年12月28號，範圍亦重新開放，改咗係11號綫嘅一部分。

### 出入口
呢個站開通初期凈得A、B，C呢三個口，直到2017年初又開咗個D出入口。從2018年12月6號開始，呢個站嘅A出入口受到入場施工而直接封閉咗，直到2019年12月20號嘅全綫開通時先至重新開放，期間亦多咗E同F兩個出入口。不過A出入口有部份牆面裝飾從嘅黃色品種變成嘅藍色品種。

## 利用狀況
呢個站附近都係一片員村嘅城中村地帶。附近有好多城中村嘅居民、重有喺呢度附近嘅大型樓盤入面住啲人成日都喺呢個站上落，所以呢個站都幾繁忙下。一到咗客流高峰期，地鐵方面甚至重搞客流控制都有。不過喺全綫開通之後，原先喺增城一帶去珠江新城或獵德一帶啲人都落嗮嚟，令呢個站一度成爲火爆客流嘅轉車站。

## 附近嘅建築同景區

### 學校
* 新蕾學校
* 員村小學
### 住宅社區
* 天河都市蘭亭花園
* 美居花園
* 程界西村
### 商場
* 天河都市廣場
### 醫院
* 中山大學附屬第六醫院
### 創意園區
* 紅專廠

## 上一站·下一站





## 註
寶源路 (廣州)

**寶源路**（）係中國廣東廣州嘅東西走向馬路，喺荔灣區。西邊從龍津西路開始，一直向東去到寶華路同華貴路嘅交界。

## 概要
全長542米，闊12米，1車道，凈畀從西向東行。

## 史
呢條馬路之前係寶源大街。1932年，廣州市政府將呢條街整闊兼起咗條馬路出嚟，重改名嗌**寶源路**。

## 經過嘅道路
呢度啲路嘅順序係從西去到東嚟排嘅，其中**加粗**咗嘅字係主幹道：
* 龍津西路
* 逢源路
* 寶華路、華貴路
寶源路 (深圳)

**寶源路**（）係中國廣東省深圳市入面嘅一條主幹道，呢條馬路喺寶安區入面，成條馬路西北-東南走向。西北邊從航城大道開始，一直去到東南邊嘅寶興路同創業一路嘅交界嗰頭。

## 概要
全長8公里，闊23米，雙向6車道。

## 經過嘅道路
呢度啲路嘅順序係從西北去到東南嚟排嘅，其中**加粗**咗嘅字係主幹道：
* 航城大道
* **[[金灣大道]]**
* **[[銀田路]]**
* 雙錦路
* 共樂路
* 西鄉大道
* 勞動路
* **[[海城路 (深圳)|海城路]]**
* 碼頭路
* 徑貝道
* 新安六路
* 玉林路
* 玉律路
* **[[羅田路 (深圳)|羅田路]]**
* 裕安一路
* 寶興路、創業一路
太陽新天地購物中心

（），簡稱**太陽新天地**，係中國廣東廣州一大型購物商場，2012年1月10號起好，2012年9月28號開放，位置喺天河區珠江新城馬場路36號（廣州賽馬場西門對面）。

## 開發同設計方
間嘢由美國嘅Altoon Partners設計公司同英國室內設計商——別耐公司一齊嚟負責設計，由廣州百嘉信集團嚟負責管理。

## 介紹
呢座樓嘅總建築面積有150,000平方米。其中地上8層樓，地下4層樓，入面有1200幾個專屬車位。入面有80幾間品牌公司喺度，其中包括咗：
*CLASS CAVALLI
*
*23區
*UNIQLO
*超市
*中影國際影城嘅廣州旗艦店

## 附近嘅交通
*廣州地鐵
*:：潭村站

## 攷

## 睇埋
*太古匯
*天河城廣場
*正佳廣場

## 連出去
* 太阳新天地官方网站 
* 广州百嘉信集团官方网站

類:天河區建築物
姬延

**周赧王**（赧讀難，），姓**[[姬氏|姬]]**，名**延**，又名**赧**，皇甫謐叫佢**姬誕**。又叫**周隱王**，係周朝最後一個君主，周慎靚王個仔 ，周顯王個孫 ，在位59年，係周朝在位最長嘅君主。但係佢在位嗰陣，周王室基本上係廢嘅。周王赧五十九年，秦國破洛陽，貶姬赧做**周公**，周朝正式滅亡。

## 生平
姬赧個老豆周慎靚王在位嗰陣住喺東周國，受東周公保護供養，慎靚王在位六年後過身，東周公表示唔願意繼續供養周天子，於是赧王只可以求西周公接納。

周赧王五十六年（前259年），秦軍圍攻邯鄲，魏國同楚國都起兵相救，大破秦軍。楚考烈王決定組織各國合縱。同時派人去赧王嗰庶請求赧王以天下共主名義落組建聯軍嘅柯打，赧王為此搵西周公幫手。西周公用盡嗮佢嘅國力組建起一隻五六千人嘅迷你軍隊，同諸侯商定喺伊闕會師。但最後淨係得楚國同燕國軍隊到達，合縱失敗。當時周赧王為咗聯軍嘅開銷，向當地有錢佬借錢，重應承班師嗰日以戰利品歸還。事後當地有錢佬向周赧王追數，佢匿喺宮入面一座高台，呢座台後來叫做**避債台**，成語「**債台高築**」就係咁嚟嘅。

之後秦軍報復性進攻，班有錢佬全部潛嗮水，赧王同西周公商量之後向秦軍投降。秦昭襄王接受咗赧王嘅投降，攞走嗮全部象徵周天子嘅嘢，將周赧王貶做周公，搬屋去梁城。一個月之後，周赧王死喺梁城。

## 紀年

## 參考
寶源路 (中山)

**寶源路**（）係中國廣東省中山市入面嘅一條一般馬路，呢條馬路喺小欖鎮入面，成條馬路東西走向。西邊從竹源路開始，一直去到東邊嘅北秀路嗰頭。

## 概要
全長1.6公里，闊13米，雙向2車道。

## 經過嘅道路
呢度啲路嘅順序係從西北去到東南嚟排嘅，其中**加粗**咗嘅字係主幹道：
* 竹源路
* 潮源路
* 北秀路
勇氣號步兵坦克

**勇氣號步兵坦克**（**A38**），係一種僅僅進行到原型車階段嘅英國二戰坦克設計，設計嘅目的係滿足遠東地區對輕量而且裝甲厚實嘅戰車嘅需求，但係最後發現設計不切實際，又唔安全，所以無採用到。響1943年曾經有計劃研發安裝改進型傳動同隕石引擎嘅「勇氣II號」，但係之後不了了之。

現存唯一嘅一架勇氣號坦克最初係由坦克技術學院保存，以「警示後來嘅學生」，家陣由博文頓坦克博物館收藏。

## 設計同研發
勇氣號坦克最初設計嘅要求係作為一款響遠東用嘅攻擊坦克，喺盡可能低嘅重量之下擁有厚嘅裝甲。呢種設計同A33奮進號相似，只不過輕好多。勇氣號最終達到了要求，前裝甲有114mm厚並且只重27噸，但係性能大打折扣。

勇氣號坦克喺1945年5月進行測試，喺第一日就不斷有小問題：駕駛員要用盡全力先至操作到轉向桿，同時用腳剎同變速桿嗰陣有受傷嘅風險，重量分佈上都有問題，離地間隙只有9英寸；加上戰爭結束，呢款坦克失去咗繼續存在嘅價值，所以負責嘅官員最終決定停止勇氣號坦克項目。

## 參考
對向子午線

**對向子午線**（英文：Antimeridian），即係180度經線，又叫**對向經線**，係同本初子午線對向嘅線，即係由本初子午線向東或者西轉180度。呢條線係國際換日線‎嘅基礎。
格林尼治子午線

**格林尼治子午線**（），又叫**格林威治子午線**，係當今世界公認嘅本初子午線，穿過英國倫敦格林尼治格林尼治天文台。呢條線1851年劃好，到1884年由美國華盛頓特區舉行嘅國際本初子午線大會上確立全世界通用。
人牆定位噴霧

**人牆定位噴霧**（）係大型足球比賽入面，球證成日用到嘅一種泡沫噴霧。噴條白界喺地下，等球證睇到個位，保證比賽公平。而一定時間之後，白界會冇咗。

## 史
其實最早同人牆定位噴霧有關嘅記載係喺20世紀80年代，由一間公司同波比查爾頓、重有英格蘭足協杯嘅球證——尼路米茱利負責搞嘅嘢。不過嗰陣英格蘭足協杯唔受呢啲嘢，即使係用喺個場邊度噴都唔畀。包括埋Adidas嘅英國分公司都話唔會出呢啲噴霧產品。

而第一次真正用人牆定位噴霧喺比賽入面嘅，就係喺2000年嘅。呢隻噴霧嘅第一隻最成功嘅版本喺2002年，由一個阿根廷嘅企業家帕羅·斯路華發明出嚟嘅，佢嗌咗呢隻噴霧係「9-15」，但係，呢隻噴霧俾巴西嘅發明家——艾利雅·列馬喺2002年10月29號攞咗專利。就係因為噉，呢隻噴霧喺好多嘅國際足球比賽入面有用到。而呢隻噴霧嘅發展頂峰係喺2014年6月嘅世界盃入面用嘅「9-15」專業版本。

## 作用
呢種噴霧成日用喺罰球入面，球證喺搞緊罰球嗰陣用呢種噴霧，喺要褪後嘅位（9.15米以外）噴條白界出嚟，唔畀啲人牆向前過界，而呢條界喺噴咗出嚟之後嘅45秒就冇咗，唔會喺球場留低任何痕跡。而且呢隻裝備細到可以掛喺球證條腰度，重唔影響判決，而且呢種泡沫係冇毒嘅。

## 成分
人牆定位噴霧入面嘅液體係由差唔多80%嘅水同20%嘅丁烷嚟整嘅，而其他嘅表面活性劑方面，凈係用咗差唔多1——2％到。而喺個掣㩒低嗰陣，由於壓力嘅膨脹關係，丁烷就變成好似啲噴霧噉嘅細珠仔滴出嚟，重喺地面度出咗啲好似撳喺水嘅一笪泡泡噉，最後丁烷因為吸收咗空氣嘅熱量先至蒸發嗮。而呢樣嘢最先係俾美國佬攞咗專利。

## 比賽應用
呢隻噴霧喺以下呢啲足球大賽入面用咗：
*2011年嘅南美解放盃（第一個大型聯賽用咗呢隻噴霧）
*2012年喺日本辦嘅世俱盃
*2013年喺土耳其辦嘅世青盃
*2013年喺摩洛哥辦嘅世俱盃
*2014年喺馬耳他同戈佐島入面辦嘅歐洲青年足球錦標
*2014年巴西辦嘅世界盃（第一個世界盃賽用咗呢隻噴霧）
*:呢個噴霧第一次出現喺世界盃嘅比賽就係2014年6月12號晚黑開幕嘅巴西同克羅地亞打嗰場，係由日本球證西村雄一用咗呢樣嘢。

## 睇埋
*龍門線技術

## 註
姬昌

**姬昌**即**周文王**，係中國商朝末年周氏族首領，受追尊為王，後世當佢係道統嘅傳人之一。

## 生平
商朝末年嗰陣，姬昌被封西伯，位列三公之一，歷事帝乙、帝辛（紂王）兩朝。任用太顛、散宜生等能人，施行裕民政策，宗族日盛。後嚟，佢被大臣崇侯虎誣告，紂王捉佢去坐監。後來獻「有莘氏之女」、「驪戎之文馬」等寶物同疏通朝臣先可以獲釋。佢曾經解決虞、芮兩國嘅爭端，出兵進攻犬戎、密須、黎、邗，又擊滅崇、阮、共，修建都城豐邑（家下陝西省戶縣），重擴充勢力去到長江、漢水、汝水等地區。

文王臨死嗰陣叫佢個仔姬發早圖滅商。

周朝建立之後，姬昌被追尊作「文王」。

## 屋企
*老頭  周王季姬歷
*老母  太任
*老婆  太姒

仔：
* 大仔伯邑考
* 二子武王發
* 三子管叔鮮
* 四子周公旦
* 五子蔡叔度
* 六子康叔封
* 七子郕叔武
* 八子霍叔處
* 九子毛叔鄭
* 十子冉季載
* 十一子郜叔
* 十二子雍伯
* 十三子曹叔振鐸
* 十四子錯叔繡
* 十五子畢公高
* 十六子原伯
* 十七子酆侯
* 十八子郇伯

## 參攷

## 出面網頁
*李學勤：〈周文王遺言〉（2009）
阿勒泰坦克

**阿勒泰主戰坦克**（土耳其文：**Altay**），係土耳其嘅第三代主戰坦克，以土耳其獨立戰爭之中指揮第5騎兵軍嘅陸軍將領法瑞丁·阿勒泰（Fahrettin Altay）命名，預計2015年服役。

## 開發
呢倘計劃最初喺2007年3月尾，由土耳其國防工業局同奧托卡公司簽署協議而開始嘅。由總理埃爾多安主導嘅國防工程部執行委員會俾咗奧托卡公司價值約5億美金嘅訂單，要求佢研製出4架國產主戰坦克。奧托卡公司係土耳其一間汽車製造商，自1963年嚟生產過超過25000架車。

2009年4月，土耳其國防工業局領導人穆拉德·巴亞喺第九屆IDEX國際國防工業展入面證實咗呢款坦克只係會用本國資源嚟生產，又預計三年之內可以製造出專為土耳其軍設計嘅坦克模型。截至2010年9月，阿勒泰坦克嘅概念設計階段已經完成，工作進入詳細階段。

2010年10月1，奧托卡公司同MTU以及蘭克公司簽訂大批坦克引擎嘅合約，同年12月，國防工業執行委員會決議開發本國生產嘅引擎。2011年5月，阿勒泰坦克模型響2011年IDEF展上面公佈。

## 性能
呢架坦克預計有120毫米55倍徑滑膛砲，並有應對生物、化學同輻射性攻擊嘅防護系統，引擎嘅馬力有1800匹（頭兩批訂單嘅車將會係1500匹馬力），時速70公里，可以響4.1米深嘅水下作戰。

## 參考
世界盃指定用波

由1970年FIFA世界盃開始，每一屆世界盃賽事都會用Adidas製造嘅足球喺比賽嗰陣用，以下係咁多屆賽事指定用波嘅名：

## 出面網頁
*歷屆世界盃比賽用球
黃沙大道

**黃沙大道**（）係中國廣東省廣州市入面嘅其中一條主幹道，呢條主幹道喺荔灣區入面。成條馬路有啲弧形噉嘅西北-東南走向，東南邊從六二三路同叢桂路嘅交界開始，一直向西北去到珠江大橋、中山八路同南岸路嘅交界嗰頭。馬路上面重有條喺2000年整好嘅內環路。呢條路響1950年代鋪好。

## 概要
全長2195米，闊45米，雙向6——8車道。

## 個名點嚟？
呢條馬路喺清朝時，因為有個黃沙村響度，而且附近呢帶都係嗌「黃沙」，所以呢條路嗌咗「黃沙幹道」。不過後嚟整闊咗條路之後先至改咗嗌「黃沙大道」。

## 內環路

喺1999年之前，呢條馬路嘅上面一直都冇高架橋響度嘅，但係到咗1999年，廣州市政府就開始搞城市建設，喺呢條馬路嘅上面起咗條內環路嚟緩解廣州市嘅交通壓力。而呢條內環路喺2001年起好。

## 經過嘅道路
呢度啲路順序係從東南去到西北嚟排嘅，其中**加粗**咗嘅字係主幹道：
***[[六二三路]]**、叢桂路
*黃沙後道
***[[珠江隧道]]**
*蓬萊路
*多寶路
*涌邊一馬路
*如意坊路
***[[南岸路 (廣州)|南岸路]]**、**[[中山路 (廣州)|中山八路]]**、**[[珠江大橋]]**
南岸路 (廣州)

**南岸路**（）係中國廣東省廣州市入面嘅其中一條主幹道，呢條主幹道喺荔灣區入面。成條馬路南北走向，南邊從珠江大橋、中山八路同黃沙大道嘅交界開始，一直向北去到環市西路同東風西路、增槎路嘅交界嗰頭。馬路上面重有條喺2000年整好嘅內環路。

## 概要
全長1550米，闊40米，雙向6——8車道。

## 個名點嚟？
呢條馬路喺清朝時，因為有個南岸村喺度先至改咗名嗌「南岸公路」。到咗1981年就將條路嘅「公」字斬咗，變咗「南岸路」嘅名重一直用到而家。

## 內環路

喺1999年之前，呢條馬路嘅上面一直都冇高架橋響度嘅，但係到咗1999年，廣州市政府就開始搞城市建設，喺呢條馬路嘅上面起咗條內環路嚟緩解廣州市嘅交通壓力。而呢條內環路喺2001年起好。

## 經過嘅道路
呢度啲路順序係從東南去到西北嚟排嘅，其中**加粗**咗嘅字係主幹道：
***[[中山路 (廣州)|中山八路]]、[[黃沙大道]]、[[珠江大橋]]**
*富力路
***[[西場立交]]**：**[[環市路 (廣州荔灣至廣州天河)|環市西路]]**、**[[東風路 (廣州荔灣至廣州天河)|東風西路]]**、**[[增槎路]]**
格理賓福

**格理賓福**（**Gregory Benford**，）係美國科幻小說作家同天體物理學家，佢喺加州大學歐文分校教書，係物理同天文學系嘅教授。

## 賓福拗撬定律

**賓福拗撬定律**（**Benford's law of controversy**） 係來自1980年小說 *[[Timescape]]* 嘅通俗 講法，*賓福拗撬定律* 指出：

:*Passion is inversely proportional to the amount of real information available.*（激情同真信息嘅量成反比）

## 攷
森巴榮耀

**森巴榮耀**（），又譯**巴西榮耀**，係國際足球協會（FIFA）2014年FIFA世界盃嘅官方指定比賽用波，由Adidas公司生產。呢個波係由1970年世界盃後嘅第12個指定用波，亦都係第一個由球迷決定個名嘅比賽用波。

## 定名
2014年世界盃用波嘅名係由巴西國民投票決定嘅。投票喺2012年9月2號開始，Adidas公司喺2013年12月4號喺巴西里約熱內盧公佈結果。最後，經一百萬人喺網上投票後，「森巴榮耀」（）以77.8%高票當選。「Brazuca」係巴西俗語，意思係指巴西人嘅生活方式或民族自豪感。

## 設計
由於上屆世界盃用嘅波普天同慶畀球員批評個波太輕，以致難以預知軌跡，Adidas公司呢次用咗兩年半時間來設計個波。「森巴榮耀」用6塊十字型皮革組成，係咁多代世界盃用波最少嘅，又採用2012年歐洲國家盃用波「Tango 12」嘅內膽，以確保個波碌嗰陣嘅穩定性同方便球員控波。另外，波又用藍、橙、綠等森巴色彩組成，設計靈感來自巴西傳統許願手環。

## 參考

類:2014年FIFA世界盃
火牛陣

**火牛陣**係戰國時齊國將領田單發明嘅戰術。

## 使用
### 戰國時代
戰國嗰陣時，燕國將領樂毅打齊國，齊國將領堅守即墨（即係山東平度），之後用反間計，散佈流言，促使燕王以將領騎劫取代樂毅，又向燕軍詐降；夜晚，響田單幾千隻牛嘅角上綁把刀，牛尾綁上浸過油嘅葦束，之後用火點燃，猛衝燕軍，又派五千個勇士隨後衝殺，大敗燕軍，令齊國最後不致於亡國。

### 南宋
南宋紹興元年，平秀州水賊邵青起事，朝廷派王德率領大軍進剿；邵青用火牛陣出擊，王德發現邵青徵牛，知道佢打算用火牛陣，好有信心應付到。佢安排軍隊萬箭齊發，啲牛好驚，反而掉頭衝入邵青陣入面，踩死咗好多士兵，平定叛亂。

淳祐元年，蒙古用火牛陣攻打吳曦建立嘅吳蜀，但係漢州守將王夔趕走啲牛，突圍而走。

### 近現代
1930年國共內戰嗰時，共軍響長沙用火牛陣，成功擊破國軍防線；日軍喺侵華戰爭亦都用過火牛陣。

## 參考
羅沙公路

**羅沙公路**（）係中國廣東省深圳市入面嘅一條主幹道，呢條馬路喺羅湖區同鹽田區入面，成條馬路係東西走向。西邊從沿河南路、沿河北路同怡景路嘅交界開始，一直向東去到盤山路嗰頭。

## 概要
全長8.4公里，闊32——52米，雙向6車道。

## 經過嘅道路

呢度啲路嘅順序係從西去到東嚟排嘅，其中**加粗**咗嘅字係主幹道：
* **[[沿河路 (深圳羅湖)|沿河南路]]**、**沿河北路**、**[[怡景路 (深圳)|怡景路]]**
* 羅芳路
* 經二路
* 蓮麻坑路
* 延芳路
* 鵬興路
* 仙湖路
* **[[聚寶路 (深圳)|聚寶路]]**、港蓮路
* **[[畔山路]]**
* 仙台路
* 七號路
* 長嶺路、盤山路
* 盤山路
北京軍區

**北京軍區**，係中國人民解放軍七個大軍區之一，主管北京市、天津市、河北省、山西省、內蒙古自治區，主要負責首都北京嘅防衛工作。
斯大林坦克

**斯大林坦克**（俄文：**ИС**，**約瑟夫·斯大林**嘅俄文首字母縮寫）係蘇聯喺二戰中後期研發，用來接替КВ系列坦克嘅一系列重型坦克。斯大林坦克嘅設計理念，係用厚重嘅裝甲抵擋德國88毫米高射/反坦克炮嘅攻擊，同時用自己嘅主炮擊毀德國嘅主戰坦克——虎式坦克同豹式坦克。

斯大林2型坦克（ИС-2）喺1944年8月開始服役，喺蘇軍攻克柏林嘅戰鬥當中發揮徂重要作用。

類:蘇聯坦克車
天際100

**天際100香港觀景台**（英文：**sky100 Hong Kong Observation Deck**），又叫ICC100、ICC-100、ICC觀景台，係香港處於最高點嘅**室內**觀景台，亦係九龍區最高觀景台，位於西九龍柯士甸道西1號環球貿易廣場嘅第100層，面積約30,000平方呎，訪客可以喺海拔393米高嘅觀景位置觀賞景色，最遠可以望到澳門。觀景台設備多媒體設備同唔定期舉辦專題展覽，畀訪客了解香港嘅發展同風土人情。天際100由新鴻基地產斥資逾1億港幣建造。

## 定名
環球貿易廣場觀景台為咗收集世界各地人士嘅創作意念，喺2010年頭舉辦咗「環球貿易廣場觀景台定名比賽」，最後揀咗「天際100」同埋「Sky100」做環球貿易廣場觀景台做中英文名。

## 設施
票務中心位於環球貿易廣場1樓，2樓設有立體投射展覽3D影院，展示出香港嘅發展、生活同風土人情，同時，觀景台設有訪客中心，為遊客提供一站式旅遊資訊服務。嗰度有4部高速𨋢，每部可以接載15人，只需60秒就可以喺地下直接到第100層嘅天際100。觀景台設有需要另外畀錢嘅望遠鏡，畀遊人進一步了解香港地標建築同觀景台附近嘅環境。

## 相

File:International Commerce Centre Sky 100 Exhibit.jpg|2樓立體投射展覽
File:International Commerce Centre Sky 100 Tunnel.jpg|2樓時光隧道
File:International Commerce Centre Sky 100 View2.jpg|透明玻璃通道
File:International Commerce Centre Sky 100 Gift Shop.jpg|紀念品店


## 出面網頁
* 天際100 - 香港遊：裏面有觀景台度見到嘅360度風景相
* 天際100官方網站
中華國際中心

**中華國際中心**（，）係中國廣東省廣州市嘅其中一間高樓大廈，而呢間大廈喺越秀區嘅中山三路同較場西路交界嘅西南邊，裙樓係中華廣場。呢間大廈係由香港昌盛集團有限公司負責投資，廣州興盛房地產發展有限公司嚟負責開發嘅大廈。佢重係成個越秀區入面，最高嘅大樓。

## 逳手同落成時間
呢間大樓喺2004年7月開始逳手，2005年11月18號封頂，2007年落成。

## 性質
*佔地面積
*:全體面積：35,000㎡
*:建築面積：293,126㎡
*樓層
*:1棟主樓、1棟副樓
*:主樓：
*::地上62層樓，地下4層樓。
*:副樓：
*::地上27層樓，地下4層樓。
*高度
*:主樓：269米
*:副樓：128米

## 入面有嘅設施

呢間大廈入面嘅配套設施都好完善下。喺-4樓都-2樓有家陣全廣州最大嘅自動化停車場，有1100幾個汽車嘅停車位。廣場入面有10——13層樓，差唔多20,000平方米嘅豪華會所響度；其中A塔同B塔嘅11樓到26樓之間係通埋一齊嘅。棟大樓嘅10——13樓係一個差唔多2萬平方米嘅國際商務會所，入面有兩層樓嘅階梯式同聲翻譯會議廳、商務宴會廳、游水池、壁球場同室內足球場呢啲嘢。喺14樓——49樓都係用嚟搞出租嘅，凈低嘅50樓或重高啲嘅樓係用嚟賣去出面嘅。

## 連出去

*中華廣場官網

類:廣州摩天大廈
福來哥

**福來哥**係2014年巴西世界杯嘅官方吉祥物，係人形巴西三帶犰狳。巴西三帶犰狳係巴西獨有物種，已經畀世界自然保護聯盟列入瀕危物種紅色名單之中。福來哥喺2012年11月25號喺巴西廣播公司TV Globo返塌思迪每周娛樂show度正式登場。佢嗰種得人鍾意嘅性格，幫佢喺票選時贏到7.3分。研究指出，福來哥有吸引力嘅性格，形容有巴西、自然、友善、對足球嘅激情等。福來哥個名係Futebol（足球）同Ecologia（生態）嘅混合體。將環境問題嘅信息融入吉祥物，將生態同運動結合，受到世界各國球隊嘅熱烈歡迎。佢曾經代表巴西參加國際旅遊交易會，同埋各大洲文化、體育、娛樂盛事，同時亦都同世界盃獎盃一齊登場。

## 攷

類:2014年FIFA世界盃
類:FIFA世界盃吉祥物
軍事外交

**軍事外交**，係指兩個或以上嘅國家喺軍事方面嘅外交活動，例如軍官出訪外國、軍艦喺外國展示、聯合軍演等等。

## 參考
普天間海軍陸戰隊航空基地

**普天間海軍陸戰隊航空基地**（英文：**Marine Corps Air Station Futenma，MCAS Futenma**；日文：**かいへいたいふてんまきち**），係位於日本沖繩縣宜野灣市嘅一座美國海軍陸戰隊航空基地，大約有4000個海軍陸戰隊官兵。基地有一個2,740米長，45米寬嘅跑道、大量嘅營房、行政同後勤設施，亦都支援美國海軍陸戰隊第3遠征軍用嘅自轉旋翼機，常駐大約80架軍機，係駐沖繩美軍最重要嘅基地。

## 居民反應
由於普天間基地位於市中心，軍機響住宅區入面進行飛行訓練，造成噪音污染同空氣污染，又危害公共安全，係一個爭議性問題：2004年8月，CH-53D運輸直升機喺沖繩國際大學墜毀，當地區民無傷亡；1995年，3個隊員強姦咗一個12歲嘅沖繩女仔，引發示威抗議。

## 搬遷
1996年12月，美日兩國組成嘅沖繩問題特別行動委員會喺最終報告決定將普天間基地搬去沖繩北部嘅名護市。呢個係一個有爭議嘅決定，因為當地有珊瑚礁同海草床，係瀕臨絕種嘅儒艮嘅棲息地，受日本同美國法律保護。1997年12月名護市全民投票入面，超過80％嘅名護市居民反對搬遷計劃，但係其後連續三屆嘅名護市市長選舉都由支持搬遷計劃嘅市長當選。2006年，兩國政府決定將基地搬去名護市邊野古施瓦布軍營沿岸地區。據日本放送協會2009年11月嘅民調結果，35%受訪者認為首相應該重新檢討搬遷計劃，23%受訪者支持。

2010年1月嘅名護市市長選舉由反對美國駐日普天間飛行場自宜野灣市遷至嘅稻嶺進當選。選舉之後，鳩山由紀夫重申將會響2010年5月底之前決定搬遷地點。同一年5月，鳩山由紀夫首次承認無法兌現將普天間基地完全遷出沖繩島嘅競選承諾；5月尾，美國同日本決定將美國海軍陸戰隊喺沖繩嘅基地重新安置。

## 參考
福來邨

**福來邨**係香港屋宇建設委員會起嘅其中一條廉租屋邨，喺新界青山公路荃灣段，對面係荃錦中心同愉景新城。福來邨喺1963年到1967年起好，一共有9座，高16層，夾埋有3,100個單位。

## 各座樓資料
愉景新城

**愉景新城**係香港一個住宅屋苑兼購物商場，喺新界青山公路荃灣段398號，附近係荃景圍、福來邨同荃錦中心。愉景新城由新世界發展同香港興業喺1997年到1998年起好，一共有12座，高40層，夾埋有3,360個單位。商場高3層，63萬平方呎大。
米些蓮畢拿甸尼

**米些蓮畢拿甸尼**（；，）係法國阿爾薩斯大區哥馬市人，佢係一位嘅脫衣舞選手，佢係全球第一位着咗比堅尼嘅女仔。佢第一次着比堅尼係1946年7月5號，喺入面着咗出嚟。

## 全球第一位着[[比堅尼]]嘅女仔
呢位模特係由路易斯拿特喺1946年夏天嗰陣揀出嚟嘅，因為佢之前重未搵到個人最啱𠼻去著比堅尼嘅。點知佢咁啱喺巴黎賭場入面搵到個19歲嘅脫衣舞女仔嚟搞。而嗰時嘅比堅尼係一條194cm² 嘅 G字褲同一件用報紙整嘅面料，而呢份面料喺摩利他游水場入面公開噉介紹咗佢出嚟。而米車蓮畢拿甸尼著咗比堅尼嘅相，喺佢著咗比堅尼之後就好似病毒噉傳嗮出去。由於比堅尼嘅流行，所以喺男人同畢拿甸尼之間都收到50,000張番薯嘅信添。

## 註

類:法國女模特兒
諸葛豐

**諸葛豐**，字**少季**，琅邪人。西漢官員，官至司隸校尉，以執法嚴明，剛直盡忠而出名。

## 生平
諸葛豐開頭因為好叻經學而做琅邪郡文學，後來御史大夫貢禹徵命諸葛豐做佢嘅屬官，後又舉薦佢做侍御史。漢元帝嗰陣，升諸葛豐做司隸校尉。因為諸葛豐執法嚴謹，同犯罪嘅權貴對抗，得到當時長安人嘅讚賞，漢元帝亦為佢增至光祿大夫秩以作褒賞。

當時侍中許章因為外戚身份而攞到寵信，做嘢驕橫唔守法度，重縱容門客犯事。諸葛豐因而彈劾許章，要奉上奏章嗰陣，咁啱見到許章出門口，諸葛豐因而以司隸校尉嘅符節要許章落車，重要捉鬼住佢。許章搭車逃走，同諸葛豐追逐，許章最後走到去皇宮向元帝報告，諸葛豐亦向元帝上奏有關許章嘅事。元帝相信許章，貶黜諸葛豐，重沒收佢嘅符節。之後俾人話佢審案犯法，名望少咗好多。跟住諸葛豐又告大夫周堪、張猛，但係元帝認為諸葛豐之前大讚佢哋，依家反而告佢兩個，目的係想攞功勳，所以元帝將呢三個人都一齊廢黜，最後喺屋企病死。諸葛亮、諸葛誕、諸葛瑾、諸葛玄係佢嘅後代。

## 參考資料
*《漢書．諸葛豐傳》
*《資治通鑑》
*《三國志》

## 出面網頁
中央軍事委員會

**中央軍事委員會**，簡稱**中央軍委**，係中國共產黨同佢領導之下嘅中華人民共和國，以中國人民解放軍為首武裝力量嘅最高軍事領導機構，下面設總參謀部、總政治部、總後勤部、總裝備部，繞過國防部直接領導陸軍、海軍、空軍、第二炮兵、武警等武裝力量。中國國民政府時期、北韓、越南都係以軍委會作為最高軍事統帥機關。

## 軍委主席
#毛澤東（1954年9月－1976年8月）
#華國鋒（1976年10月－1981年6月）
#鄧小平（1981年6月－1989年11月）
#江澤民（1989年11月－2004年9月）
#胡錦濤（2004年9月－2012年11月）
#習近平（2012年11月－）
沙基慘案紀念碑

**沙基慘案紀念碑**（）係中國廣東省廣州市嘅其中一嚿紀念碑，而呢嚿紀念碑喺荔灣區沿江西路嘅最西邊，沙面東邊，附近冇幾遠就有條內環路同西堤碼頭響度。

## 背景

1925年6月23號，由於有10幾萬群眾嚟咗沙基嘅西橋嗰邊搞咗單大型遊行示威，結果俾英國軍佬猛咁開槍喺度鉼鉼鉼，結果搞到有50幾個人死咗、幾百個人傷咗。為咗俾啲人記得呢單嘢，喺1926年1月份，廣州市政府就將將沙基馬路改咗個名嗌六二三路，重喺沙面嘅東橋度起咗嚿寫住「毋忘此日」嘅紀念碑，喺1926年6月23號，呢嚿牌就起好咗。

## 幾次嘅搬走
喺中華人民共和國成立咗之後嘅第年（1950年），由於要整闊條沙面東邊嘅橋，結果將嚿紀念碑拆咗，搬咗去東橋腳度。1963年列為文物保護單位。1967年起人民橋嗰陣又拆咗塊碑，喺橋嘅東北邊起新碑。1999年，因爲廣州起內環路，又拆咗塊碑，後嚟喺橋嘅東北邊再起咗嚿10米高嘅紀念碑出嚟。

而家見到嘅紀念碑係2001年10月18號整好嘅，係按1926年時嘅樣來整。喺紀念碑嘅後邊棟咗嚿正方形嘅花崗岩，上面重寫住點解要重新起過沙基慘案紀念碑，而紀念碑嘅周圍重種咗好似座塔噉嘅長青樹。

## 而家係點？
喺2013年7月22號，沙基慘案烈士紀念碑俾幾個北佬後生仔用咗黑色油性筆畫花嗮。而呢單嘢話明，點解喺21世紀初無耐嘅後生仔唔尊重啲文物？可能係以下呢幾個點解：
# 冇點教佢哋嘅基本修養
# 冇咩點睇歷史

## 保護單位
*1963年3月：廣州市第一批文物保護單位
*1995年5月：廣州市荔灣區第一批愛國主義教育基地。

## 附近嘅交通
*巴士：文化公園總站、南方大廈總站、南方大廈站
*渡輪：西堤碼頭

## 連出去
*广州英烈网
*沙基惨案：毋忘此日，廣州日報
*大洋网
*沙基惨案发生地及纪念碑，廣州圖書館
* 沙基惨案发生地及纪念碑 廣州黨史
* 广州六二三路 勿忘国耻 圖驥網
* 《広州お茶散歩 2008》(2) 茶と旅
* 沙基惨案 互動百科

## 註
國家超級計算廣州中心

**廣州超級計算中心**（，）係喺中華人民共和國廣東廣州番禺區大學城嘅中山大學東校區入面，而呢個計算中心係由
中國國防科技大學、中山大學、廣州市政府同廣東省政府部門嚟一齊負責起。而呢個中心入面最主要嘅業務主機係天河2號。
中國民兵

**中國民兵**屬於中國人民解放軍嘅後備武裝部隊，一般以鄉鎮、行政村同廠礦企業為單位，分別編為班、排、連、營同埋團，凡18至35歲符合服兵役條件嘅男性公民都要編入民兵組織服預備役。

## 睇埋

*張天生
*六七暴動
*沙頭角槍戰
華南農業大學

（，縮寫：**SCAU**），廣東省內簡稱**華農**，係廣東一間重點公立大學，直屬廣東省教育廳。主校區喺廣州市天河區五山，佔地2.95平方公里，係廣州市有單獨地塊最大嘅學校，重有喺增城嘅科研用地2.57平方公里。

## 歷史
華南農業大學喺1909年創建，前身係**廣東省農事試驗場暨附設農業講習所**。學校而家有23個學院（部），94個本科專業，係廣東省擁有本科專業第二多嘅學校（第一係中山大學）。

## 院系設置
華南農業大學而家有28個學院（部）。
*農學院（College of Agriculture）
**植物育種系、作物科學技術系、生態學系、草業科學系。
*資源環境學院（College of Resources and Environment）
**環境科學與工程系、昆蟲學系、農藥學系、土壤學系、植物營養系、植物病理系、製藥工程系。
*經濟管理學院（College of Economics & Management）
**農業與資源經濟系、會計系、金融系、經濟貿易系、工商管理系、物流與市場行銷系。
*園藝學院（College of Horticulture）
**果樹學系、蔬菜學系、花卉與景觀系、茶業科學系、採後科學與技術系、設施農業科學與工程系。
*工程學院（College of Engineering）
**農業工程系、自動化系、車輛工程系、機械工程系等。
*生命科學學院（College of Life Science）
**植物科學系、生物化學與分子生物學系。
*獸醫學院（College of Vetervinary Medicine）
**基礎獸醫學系、預防獸醫學系、臨床獸醫系。
*動物科學學院（College of Animal Science）
**動物營養與飼料科學系、動物生產與管理系、動物遺傳育種與繁殖系、水產養殖系、蠶絲科學系。
*食品學院（College of Food Science）
**食品科學系、食品工程系、包裝工程系、生物工程系。
*林學與風景園林學院（College of Forestry and Landscape Architecture）
**林學系、風景園林與城市規劃系、木材科學與工程系、森林資源與旅遊管理系。
*人文與法學學院（School of Humanities and Law）
**法律系、中文系、歷史系、哲學系。
*材料與能源學院（College of Materials and Energy）
**應用化學系、材料化學系、材料科學與技術系、能源系等。
*電子工程學院（College of Electronic Engineering）
**通訊工程系、電子訊息工程系、電子科技與技術系、應用物理系等。
*人工智能學院（College of Artificial Intelligence）
**2019年11月6日於電子工程學院成立，尚未開始招生。
*數學與訊息學院、軟件學院（College of Mathematics and Informatics）
**電腦科學系、網路工程系、地理資訊系、測繪與遙感系。
*藝術學院（College of Arts）
**服裝藝術設計系、環境藝術設計系、視覺傳達設計系、工業設計系、動畫系、美術系、音樂系、傳媒系。
*外國語學院（College of Foreign Studies）
**英語系、大學英語部、商務英語系、翻譯系、日語系、外國語言學與應用語言學研究所。
*水利與土木工程學院（College of Conservancy and Civil Engineering）
**水利水電工程系、土木工程系、建築學系、工程管理系。
*公共管理學院（College of Public Management）
**社會學系、社會工作系、行政管理系、公共事業管理系、土地資源管理系、勞動與社會保障系。
*海洋學院（College of Marine Sciences）
**水產養殖系。
*創新創業學院（Innovation and Entrepreneurship Incubator of SCAU）
*繼續教育學院（College of Continuing Education）
*國際教育學院（College of International Education）
*研究生院（Graduate School）
*馬克思主義學院（College of Marxism）
*體育教學研究部（Department of Physical Education）
*珠江學院 （獨立學院）（Zhujiang College）

## 姐妹校
### 亞洲
* 
**拉曼大學

## 附近嘅交通
*廣州地鐵
*:3號線：五山站
*巴士：
*:華農大正門站、匯景北門站、五山學生公寓站、岑村橋站
戰國時期魏國君主一覽

魏係一個喺戰國時期嗰陣嘅國，戰國七雄之一，曾一度稱霸中原。魏總共有八位君主，下面個表就將佢哋嘅謚號、名、在位年數同在位年份列嗮出嚟。

## 初期同強盛時期
魏國建國嗰陣，中國由春秋轉做戰國。魏國開國君主魏斯精圖勵治，令魏國國勢逐步轉盛。經過魏斯同魏擊嘅努力之後，魏國已經成為中原強國。魏武侯魏擊死後，佢個仔魏罃繼位。魏侯罃以強盛嘅國勢去稱王，即魏惠王。魏惠王統治時期係魏國嘅盛世。

## 中期同末期
魏惠王後期，魏國國勢開始衰落。之後喺魏襄王、魏昭王時期魏國國勢冇乜大變化。到咗魏王假時期，秦王政嬴政攻破魏國首都大梁，魏國滅亡。

## 參考

類:戰國人
類:周諸侯王
胸甲騎兵

**胸甲騎兵**（**Cuirassier**），係裝備咗胸甲、馬刀同火器嘅騎兵，最早出現喺15世紀後期嘅歐洲。呢一個兵種繼承咗中世紀重騎兵響戰場上嘅地位，主要活躍喺16世紀中期至20世紀初嘅歐洲戰場。

## 史
### 16-17世紀
最初嘅胸甲騎兵同中世紀後期全副武裝嘅重騎兵好相似，佢哋戴全罩頭盔嚟保護成個頭，着住重型鎧甲保護成條頸同上半身、腳同膝頭嘅前側。胸甲騎兵同重騎兵最顯著嘅分別係佢哋唔再使用長槍或者戰錘，而係用輕便火槍同馬刀作為武器，另外佢哋為咗方便裝彈藥，唔再穿笨重嘅護手，並且亦都唔再用保護馬匹嘅鎧甲。

16世紀中後期，隨住步兵長矛嘅廣泛使用同火器嘅興起，槍騎兵逐步退出歷史舞台，取代槍騎兵地位嘅胸甲騎兵開始一個獨立嘅兵種。到17世紀中葉，全身鎧甲逐漸過時，胸甲騎兵開始改着較為輕便嘅胸甲（法文：cuirasse），Cuirassier呢個名開始出現。

### 18-20世紀
胸甲騎兵着嘅盔甲隨住時代嘅演變逐漸減少，到18世紀末葉，胸甲騎兵嘅裝甲已經僅限於頭盔，只有法國、奧地利、普魯士同俄羅斯嘅胸甲騎兵仍然着胸甲。喺近代嘅燧發槍面前，胸甲已經好難為騎兵提供有效嘅防護。除咗增強衝鋒時嘅動量之外，胸甲發揮嘅作用已經主要係心理上面：一方面增強騎兵進攻嘅信心，一方面對敵人產生震懾作用。一戰爆發前夕，法國一共擁有12個胸甲騎兵團，德國有10個（其中2個係衛隊性質），俄羅斯有3個（都係皇家衛隊）。德國同俄國胸甲騎兵從19世紀末開始只係將胸甲作為和平時期嘅閱兵服裝。英國響拿破崙戰爭之後亦都為三個王室騎兵衛隊裝備咗胸甲，但係只有法國喺一戰開始之後將着胸甲嘅胸甲騎兵部隊投入實戰，直到1915年10月，着胸甲作戰嘅命令正式撤銷。

## 20世紀以後
現今仍然有騎兵部隊用胸甲作為正式場合閱兵時嘅穿着，包括英國王室騎兵衛隊、西班牙王室衛隊同意大利共和國總統衛隊等等，不過呢尐部隊大部分都唔用「胸甲騎兵」呢個名。

## 參考
恆大中心

**恆大中心**（）係中華人民共和國廣州一棟寫字樓，喺天河區珠江新城嘅黃埔大道西同冼村路嘅交界。呢棟大樓喺2010年開始逳手，2013年3月20號起好。

## 負責方
呢間大廈係由恆大地產集團有限公司嚟負責開發，金碧物業有限公司負責管理。

## 性質
呢棟樓有180米高，一共43層樓，成棟大樓嘅佔地面積有7,106㎡，而建築面積面積差唔多120,000㎡。

## 附近嘅交通
* 巴士：
*: 冼村站

## 連出去
* 恆大中心
* 金碧物業
* 恆大中心 百度百科

## 參攷

類:天河區建築物‏‎
公雞嘴醬

**公雞嘴醬**（**Pico de gallo**）係種墨西哥嘅醬，材料有蕃茄碎、洋蔥碎、芫茜碎、辣椒碎同青檸汁。
新城區 (西安)

**新城區**係中國陝西西安管嘅一個區，響西安中東面，係陝西省政府嘅駐地。因為個區有座新城廣場，所以就叫新城區。
奸角

**奸角**，或者叫**反派**，係文學或者影視作品專做壞事嘅角色，同**忠角**相反。奸角好多時都會同主角作對，最後都無好收場。

喺香港，做奸角出名嘅演員包括石堅、黃秋生、何家駒等等。

## 嗌法
奸角呢個概念嘅叫法：
*粵港地區會用嘅中文：
****奸角**，
****反派**，
*

## 基礎

典型嘅反派角色有以下幾個特徵：
*邪惡嘅外表：樣貌兇惡、猙獰可怕或者猥瑣；亦有啲反派個樣生得好睇，會利用自己嘅外表嚟引誘其他人，令對方放低戒心。
*邪惡嘅性格：瘋狂、殘忍、嗜血、妒忌心重，見到人受苦或者失意反而覺得開心。
*邪惡嘅力量：擁有極具殺傷力嘅武器、能夠使用危險嘅魔法，或者可以指揮大批手下、軍隊等。例子可以睇吓黑暗魔王嘅概念。
*邪惡嘅行為：可能包括隨意殺人、目中無人、大肆破壞、危害公共安全，甚至破壞社會秩序。
亦要留意，某啲特徵喺現代可能已經成為陳腔濫調。

## 類型

反派角色有好多類型。

**悲劇反派**係指一啲本質唔算壞，但因為命運、創傷、誤會或者錯誤信念而走向邪惡嘅角色。佢哋往往喺善與惡之間掙扎，內心有脆弱同矛盾。例如一啲因失去親人而復仇、最終被仇恨吞噬嘅人物，就屬於典型悲劇反派。呢種角色能夠引起觀眾同情，反映人性灰色地帶。

致命女郎係一種以美貌、誘惑同操控為主要手段嘅女性反派形象。佢哋聰明、冷靜、危險，利用感情或者慾望去達成目的。致命女郎象徵住權力與誘惑嘅結合，喺文化上反映咗社會對女性魅力與威脅嘅矛盾想像。

**指定反派** (暫譯) 呢個寫作概念，講到作家描寫反派嗰時要有技巧。指定反派指嘅喺虛構作品中嘅某啲反派角色，查實並冇實質或者充分嘅惡行表示佢哋真係反派，但由於作者唔識點描寫同塑造角色，夾硬將某個角色標籤為反派，即係話作者**指定**佢係**反派**。作者跟住仲將情節寫到要觀眾同其他角色討厭佢。呢種情況反映作者並冇為角色提供令人信服嘅動機或背景。

## 睇埋
*黑暗魔王
*對立角色
*奸角主角
*電子遊戲講嘅大佬

## 引述

## 註釋

## 外拎

*指定嘅奸角，電視橋段網，呢篇文有講到**指定反派**呢個概念。
綠寶石海岸

**綠寶石海岸**（**Emerald Coast**）係美國佛羅里達西北面對住墨西哥灣嘅海岸地方，由彭薩哥拉一路去到巴拿馬城，長160公里。
墨西哥灣

**墨西哥灣**（，）係北美洲東南面嘅一個大海灣，喺美國嘅佛羅里達半島，墨西哥嘅尤卡坦海峽同古巴島之間嘅位。成個海灣好似個橢圓形噉。呢個海灣係繼孟加拉灣之後嘅世界第二大海灣，入面有密西西比河流入呢個海灣。

## 名
2025年1月20號，新上任美國總統當勞侵簽署行政命令，指示美國政府將墨西哥灣稱呼做「」（可以譯做「美國灣」、「美洲灣」或者「美利堅灣」），若干美國巨型公司跟隨；墨西哥官方隨即言行反對，（已經）按此改變嘅外國政商勢力唔多。
## 性質
### 嗮士
呢個海灣嘅東西邊有1,609公里咁長，南北邊有1,287公里咁長，面積有15430000平方公里咁大。
### 水深
海灣嘅平均深度有1432米，最深嗰度有3789米咁深。
### 水溫
由於個海灣喺熱帶同亞熱帶之間嘅位，佢幾乎同出面嘅海隔開嗮，所以水嘅溫度比較高。夏天去到29℃，冬天都有20℃到。
### 氣候
因為海灣嘅東南邊有條墨西哥灣暖流經過，所以附近嘅氣候都比較暖下。但係呢度嘅天氣超差，成日都刮大風，尤其喺夏天差唔多秋天嗰陣，呢度成日刮超勁嘅颶風。

## 附近嘅海峽
呢個海灣附近有兩個海峽可以通去大西洋嗰邊，分別係佛羅里達海峽同尤卡坦海峽。

## 附近嘅港口
呢度寫嘅係墨西哥灣附近嘅港口：
*美國：
*:卡路禾士頓
*:新奧爾良
*墨西哥
*:維拉古斯
*:氹碧高
*古巴
*:夏灣拿

## 有「聚寶盆」嘅名
呢個海灣嘅西北邊嘅大陸架度收埋咗由好豐富嘅石油、天然氣同硫磺響度。而家啲美國佬成日都嚟呢度大量噉攞啲石油。

## 連出去
* 世界第二大湾——墨西哥湾 奧數網
* 墨西哥湾 愛問開放詞典
* 墨西哥湾 七洲網
* 墨西哥灣 百度文庫
* 墨西哥湾 美洲旅遊網
## 參考網頁
彭薩哥拉

**彭薩哥拉**（**Pensacola**）係美國佛羅里達最西面嘅城鎮，亦係艾斯康比亞嘅首府，住咗5萬人到。相傳彭薩哥拉係歐洲人第一次響而家美國領土範圍上岸嘅地方。
慾經

**慾經**（**Kama Sutra**）係古時印度一本講性愛嘅經典書，約莫響公元2世紀寫好，全本書有7篇、35章、1250個小節。
電話號碼分類

**電話號碼分類**係將全世界所有電話號碼分類嘅方法，響本地號碼前面再加數字，其他城市甚至唔同國嘅人都打得通。

## 結構
*國碼：每個國都有自己嘅電話國碼，1到3個字都有，譬如美國同加拿大係1；中國大陸係86；香港係852；台灣係886，跨國長途電話一定要打埋。
*區碼：好多國都會為國入面唔同地方編一個區碼，1到5個字都有，同國唔同區嘅電話就要打埋。
*本地號碼：基本電話號碼。
湯姆歷險記

**湯姆歷險記**（**The Adventures of Tom Sawyer**）係美國一個細路故仔，由馬克吐溫響1876年寫好，故仔講一個叫湯姆嘅細路同佢班朋友仔嘅冒險旅程。
耶穌變面

**耶穌變面**（**Transfiguration of Jesus**）係新約聖經其中一個情節，講到耶穌同三個門徒行上一座山，祈禱時耶穌面貌忽然變咗，成身發光，雲彩入面有聖神把聲話：「佢係我個仔，你哋要聽晒佢話。」。

變面
廣州銀行大廈

**廣州銀行大廈**（），之前嗌過**普惠國際廣場**（）同**昊和大廈**（）嘅名，係中華人民共和國廣州一棟寫字樓，而呢間寫字樓喺天河區珠江新城入面嘅珠江東路30號，北邊冇幾遠就係利通廣場。

## 負責方
呢間大廈係由廣州昊和置業有限公司嚟負責開發，中太建設集團第二工程局負責起呢棟樓。

## 逳手同落成時間
呢棟大樓喺2008年開始逳手，2010年封頂，2012年先至起好。

## 性質
呢棟樓有267.75米高，一共57層樓，成棟大樓嘅佔地面積有8,172㎡，而建築面積有122,584㎡。

## 連出去
* 廣州銀行官網
* 广州银行 高樓迷
* 广州银行大厦 百度百科

## 睇埋
* 廣州銀行

類:天河區建築物‏‎
北齊皇帝一覽

呢個表列出嗮**[[南北朝]]時期[[北齊]]嘅所有[[皇帝]]**。呢個表係根據《北齊書》所記載嘅正統皇帝、非正式皇帝同追尊皇帝而寫成嘅。如果嗰個人唔係正統嘅皇帝，喺呢個表就會將佢個名改做*斜體*。而如果佢係追尊皇帝，就會加返個#號。

如果唔計非正式皇帝同埋追尊皇帝，北齊總共有六位皇帝。如果計埋楚帝同非正式皇帝，北齊就有十位皇帝。如果計嗮全部皇帝，就有十三位皇帝。下面個表列嗮全部皇帝，即係應該有十三位皇帝。

## 皇帝一覽

## 參攷
鵝蛋形

**鵝蛋形**（，又叫**鵝膥形**（，俗寫**鵝春形**）、**蛋形**、**橢圓形**，係種拉長咗嘅圓形，好似蛋嘅形狀噉。
膠囊形

**膠囊形**係種立體形狀，由兩個半球形中間夾一圓柱形，好似藥丸膠囊同壓力容器咁。
陸奧號戰艦

**陸奧號戰艦**，係大日本帝國海軍長門級戰艦嘅第二艘，艦名源於日本古代嘅令制國陸奧。陸奧號唔單止係日本海軍最強大嘅戰艦，亦都被認為係同期世界上戰鬥力最強嘅戰艦之一，但係之後唔知點解爆炸沉咗。

## 性能
### 改裝之前
長門號同陸奧號係世界上最早裝備16英寸（406mm）口徑艦炮嘅一批戰艦，試航時速度達到26.728節，喺當時嘅戰艦之中可以話係首屈一指。艦首採用少見嘅勺形艏，響主裝甲帶上面無裝裝甲。

### 改裝之後
1930年前後，陸奧號進行咗大規模嘅改裝，修改艦艏嘅形狀，延長艦尾、加裝咗防雷突出部同三層艦底，增厚水平裝甲同增多咗水密艙；二號、三號主炮塔換裝10米測距儀，拆咗兩座140毫米炮同魚雷發射管，增加4座雙聯裝40倍徑127毫米炮同20門25毫米嘅機關炮，同時增加主炮同副炮嘅最大仰角。又換咗個鍋爐，煙囪減為一座，增加燃料裝載量，續航力得到增加，但係最大航速有所下降；改裝嗰時拆咗嘅四號炮塔被用作江田島海軍兵學校嘅教具。

## 差啲被廢棄
1921年11月，英國同美國主張將包括陸奧號在內嘅各國計劃中同未完成嘅軍艦全部廢棄，但係日本認為啱啱完成試航嘅陸奧號係已經完成嘅軍艦，西方記者一度報道話陸奧號嘅艦名同明治天皇個名睦仁讀音相同，因此日本必然會全力爭取唔廢棄陸奧號，最終日本可以保留陸奧號。

## 沉沒
陸奧號參與咗1942年6月嘅中途島海戰，喺第一航空艦隊覆滅之後返嚟吳軍港道停泊。1943年6月左右，停泊喺廣島灣柱島泊地嘅陸奧號三號炮塔附近突然間爆炸，陸奧號戰艦瞬間斷咗做兩截，一日之後沉沒，艦員同海軍土浦航空隊嘅113位學員、40位教官一共1474人之中只有353人生還，艦長三好輝彥大佐殉職。調查委員會對爆炸原因進行咗調查，但係無法得出確定嘅結論。對爆炸原因嘅推測有俾間諜破壞、三式彈自爆、深水炸彈爆炸等等。

## 參考

類:日本海軍
圓柱

**圓柱**係種立體形狀嘅柱體，由面到底都係圓形，任何一個位水平嘅橫切面都一樣。
## 睇埋
*方柱
圓錐

**圓錐**係種立體形狀，一面係圓形，跟住逐漸收窄，另一面係尖啄，好似甜筒噉。
雪糕筒

**雪糕筒**，又叫**甜筒**，係個圓錐形嘅威化餅，入面裝住雪糕，代替用杯或者碗裝，既環保又方便。
廟前西街

**廟前西街**（）係中國廣東省廣州市入面嘅一條細嘅街道。成條馬路東西走向，東邊從署前路同廟前直街嘅交界度開始，一直向西去到均益路嗰頭。

## 概要
全長354米，闊7米，1車道，凈係可以從東邊向西邊行。

## 史
### 所謂「東山少爺」

其實喺好耐之前，呢度係有錢佬住嘅地方，以前廣州講嘅所謂「東山少爺」就係喺呢度住。

### 所謂「聚集地」
聽話呢度係之前廣州嘅細資、波波、暴走、興時尚啲人成日買衫嘅一笪地。因為呢條街之前賣過好多正「版」貨嘅衫褲地區。

## 經過嘅道路
呢度啲路嘅順序係從東去到西嚟排嘅，其中**加粗**咗嘅字係主幹道：
* 署前路、廟前直街
* 啟明大馬路
* 啟明橫馬路
* 均益路

## 參攷
* 美南浸信会与广州东山口—— 一个历史宗教地理学的典型范例 中國民族宗教網

## 註
雪糕筒 (交通)

**雪糕筒**，正式名**錐形路標**，係種臨時用嚟分隔嘅路標，通常用膠做，形狀通常係好似雪糕筒咁嘅圓錐形。
正方體

**正方體**，又嗌**正方六面體**、**正方四棱柱**、**立方體**、**立方**，係種立體六面體，由六面正方形組成，好似骰仔噉，可以歸類做棱柱。

## 睇埋
*方柱

類:正多面體
方柱

**方柱**，又叫**長方體**，係種立體六面體，由六面長方形組成，可以歸類做棱柱。
## 睇埋
*圓柱
*立方
松崗東

**松崗東**（）係中國廣東省廣州市入面嘅一條好出名嘅街。而呢條街係喺越秀區嘅寺貝通津嘅北邊，達道路嘅西邊冇幾遠嗰邊。呢條街道有好多古老嘅綠樹喺度，重有好多圍墻同好深嘅庭院、紅磚青瓦嘅洋樓仔、花木扶疏嘅舊屋，呢條街可以話到邊啲人係恆大，邊啲人係畊嚂晒。其中，20世紀30年代嘅抗日英雄——劉逢生烈士就係住喺呢度。

## 連出去
* 发现 松岗东
* 和阿喵去广州东山松岗东拍摄老建筑
無軍隊嘅國家一覽

**無軍隊嘅國家**，係指無武裝力量嘅主權國家（唔包括境外領土）。武裝力量一詞係指任何由政府主導嘅防禦組織，用嚟推行政府嘅對內同對外政策。

## 無軍隊嘅原因
呢尐國家嘅國防由其他國家負責，或者以特定方式取代軍事：部分列表入面嘅國家，例如冰島同摩納哥，並無設立軍隊，但係仍然有武力；有尐國家同前佔領國達成軍事協議，因此無軍隊，例如摩納哥同法國之間嘅協議；同美國達成《自由聯合條約》嘅馬紹爾群島、密克羅尼西亞聯邦同帛琉喺本國防務上無發言權；冰島同美國有一份防務協議，美國必須喺必要時要保護冰島本國嘅安全。安道爾七百幾年嚟無打仗所以軍隊人數極少，主要任務只係護送國旗，必要時要求其他國家軍事支援。有尐國家由於種種原因，例如政變等等，將武裝部隊解散。

其餘嘅國家自己負責防務安全，但只係保留一支人數極少嘅軍隊或者根本無軍隊。其中一尐國家，例如哥斯達黎加同海地經歷咗非軍事化進程。其他國家成立以嚟就無軍隊，因為佢哋曾經或者依家依然得到另外一個獨立主權國家嘅軍事保護。

## 一覽

## 參考
達道路

**達道路**可以係：

* 達道路 (廣州)：喺廣東省廣州市越秀區。
* 達道路 (福州)：喺福建省福州市臺江區。
達道路 (廣州)

**達道路**（）係中國廣東省廣州市嘅南北走向馬路。喺越秀區入面，北邊從中山一路嗰頭開始，一直去到南邊嘅美華路嗰邊。

## 敘述
全長差唔多1.2公里，雙向2~4車道，馬路南窄北闊。

## 經過嘅道路
呢度啲路順序係從南去到北嚟排列嘅，其中**加粗**咗嘅字係主幹道：
*美華北路
*新河浦二橫路
*新河浦五橫路
*新慶路
*煙墩路、**[[寺右新馬路]]**
*寺貝通津
*共和大街
*松崗東
*共和西路
***[[中山路 (廣州荔灣至廣州天河)|中山一路]]**
哈薩克軍事

**哈薩克斯坦軍隊**組建於1992年5月7號，家陣設有陸軍、空軍同海軍三個軍種，以及航空機動部隊、火箭同砲兵部隊兩個兵種，現役兵力有3.7萬人。

## 參考
* 哈萨克斯坦军事力量详表
凌日

**凌日**，凌犯一種，指觀天時，行星或其他星體，橫過太陽。喺觀者在行星，所有內行星，都有機會凌日，亦即企有行星同太陽之間。凌日之時，內行星遮住太陽一點，有小暗斑。

地球之上睇天，內行星，即水星同金星會凌日。
水星凌日 (金星)

金星嘅**水星凌日**係指太陽同金星之間嘅行星水星直接喺太陽前面掠過，成為太陽表面嘅可見暗斑（並遮咗一小部分太陽對地輻射）嘅天文現象。金星下一次水星凌日將會發生響2016年12月17號。
水星凌日 (天王星)

天王星嘅**水星凌日**係指太陽同天王星之間嘅行星水星直接喺太陽前面掠過，成為太陽表面嘅可見暗斑（並遮咗一小部分太陽對地輻射）嘅天文現象。天王星下一次水星凌日將會發生響2020年10月26號。
捷克克朗

**捷克克朗**（koruna česká）係捷克嘅法定貨幣，1993年開始用，同斯洛伐克克朗一齊取代咗捷克斯洛伐克克朗。
法羅克朗

**法羅克朗**（føroysk króna），又叫**法羅群島克朗**，係丹麥屬地法羅群島嘅法定貨幣，1940年開始用，而家佢嘅幣值同丹麥克朗一樣。
奧匈克朗

**奧匈克朗**（Österreichisch-ungarische Krone），又叫**奧匈帝國克朗**，係種已經唔再用嘅貨幣，1892年至1918年喺奧匈帝國用。
匈牙利克朗

**匈牙利克朗**（magyar korona）係種已經唔再用嘅貨幣，1919年至1926年喺匈牙利用。
奧地利克朗

**奧地利克朗**（Österreichische Krone）係種已經唔再用嘅貨幣，1919年至1925年喺奧地利同埋列支敦士登用。
奧屬尼德蘭克朗

**奧屬尼德蘭克朗**（Österreichische Niederlande kronenthaler）係種已經唔再用嘅貨幣，1755年至1794年喺奧地利屬地奧屬尼德蘭用。
波希米亞和摩拉維亞克朗

**波希米亞和摩拉維亞克朗**，又叫**保護國克朗**（Protektorátní koruna），係種已經唔再用嘅貨幣，1939年至1945年喺波希米亞和摩拉維亞保護國用。
列支敦士登克朗

**列支敦士登克朗**（Liechtenstein Krone）係種已經唔再用嘅貨幣，1898年至1921年喺列支敦士登用。
南斯拉夫克朗

**南斯拉夫克朗**（Yugoslav krone）係種已經唔再用嘅貨幣，1918年至大約1922年喺南斯拉夫用。
寧波軌道交通

**寧波軌道交通**即係指中華人民共和國浙江寧波嘅地下鐵系統，佢係由寧波市軌道交通集團有限公司嚟起同負責營運。到2015年10月為止，寧波軌道交通已經開咗兩條綫，全長20.9公里，一共有20座車站。而家重有2條綫喺度起緊，重有3條綫喺度規劃緊。寧波軌道交通係浙江省入面繼杭州地鐵之後，第二個城市軌道交通系統，第一條綫喺2009年起，2014年起好。

## 開咗嘅綫
寧波軌道交通到而家為止有兩條綫營運緊。

寧波軌道交通1號綫係東西走向嘅地鐵綫，一期喺鄞州區高橋鎮開始，跟住中山路一直行到三江口之後專區寧波東部新城入面，最後去到鄞州區邱隘鎮入面嘅東環南路站，全長20.9公里。

## 註
龍出生天

《**龍出生天**》（）係1996年上畫嘅美國災難電影，由洛高漢執導，史泰龍主演，故仔係講美國紐約曼克頓同新澤西州澤西市之間嘅水底隧道發生大爆炸，男主角點樣去幫困住嘅人逃出生天。
兩岸關係

**兩岸關係**，全名**台灣海峽兩岸關係**，係指台灣海峽兩邊嘅中國大陸同台灣之間嘅關係，特別係指1949年後中華人民共和國政權同中華民國政權之間嘅關係。

## 睇埋

* 抗中保台
* 中國國企在台灣金融業投資
ZIP

**ZIP**係種資料壓縮嘅檔案格式，傳統上用喺唔同嘅微軟操作系統，主要競爭對手有RAR同開放原碼嘅7z。自從Windows ME開始，Windows就可以唔需要裝其他軟件都開到ZIP檔。

喺其他嘅操作系統，例如 MacOS 同類Unix系統，本來傳統上唔會用 ZIP，但係 ZIP 已經變咗做好多種其他檔案格式嘅基礎，例如 Microsoft Word 嘅 .docx、OpenOffice 嘅 .odt 同電子書標準入面嘅 EPUB 等等其實都係 ZIP 格式嘅檔案。
風月俏佳人

《**風月俏佳人**》（）係1990年上畫嘅美國愛情電影，由加利馬素執導，茱莉亞羅拔絲同李察基爾主演。故仔講一位應召女郎點樣做到一位有錢佬嘅愛人。
極速60秒

《**極速60秒**》（）係2000年上畫嘅美國電影，由尼古拉斯基治同安祖蓮娜祖莉主演。

故仔主要係講到一個可以60秒偷到一架車嘅偷車賊—綽號「曼菲斯」嘅Randall Raines（尼古拉斯基治飾演），佢本來收咗山，但佢細佬出咗事，接咗單偷車嘅大生意但俾差人揭穿咗，得罪咗江湖大佬，於是「曼菲斯」要幫佢細佬響4日內偷到50架名貴房車。
夏菲米克的時代

《**夏菲米克的時代**》（粵語意思：夏菲米克嘅時代，）係2008年上畫嘅美國傳記電影，由吉士雲辛執導，辛潘主演。故仔講美國同性戀運動家夏菲米克（Harvey Milk）嘅事跡。
未來戰士3：殲滅者TX

《**未來戰士3：殲滅者TX**》（）係2003年上畫嘅美國科幻電影，亦係《未來戰士》系列第三套戲，由祖納森馬斯托執導，阿諾舒華辛力加、嘉露兒丹絲同歷克史達主演。今集講到「天網」再派位靚女未來戰士TX返到現代對付約翰康納。
## 出面網頁

* 
*
二百萬奪命奇案

《**二百萬奪命奇案**》（）係2007年上畫嘅美國電影，由高安兄弟執導，湯美李鍾斯、佐斯布連同查維爾巴頓主演。查維爾巴頓憑呢套戲攞到奧斯卡最佳男配角獎，做咗頭一位攞奧斯卡金像獎嘅西班牙人。
黑金風雲

《**黑金風雲**》（）係2007年上畫嘅美國電影，由保羅湯馬士安德遜執導，丹尼爾路易斯主演。故仔背景係19世紀尾美國西部石油行業。

## 出面網頁
*
雅科夫·約瑟福維奇·朱加什維利

**雅科夫·約瑟福維奇·朱加什維利**中尉（格魯吉亞文：**იაკობ ჯუღაშვილი**；俄文：**Яков Иосифович Джугашвили**，）係蘇聯一位陸軍軍人，史太林嘅大仔，喺斯摩棱斯克戰役之中俾德軍俘虜，最後死喺集中營。

## 同老豆嘅關係
14歲之前，雅科夫一直響格魯吉亞生活；後嚟蘇聯政權建立，老豆史太林擔任要職，舅父就勸佢去莫斯科讀書。嚟到莫斯科之後，雅科夫見到當時係蘇聯最高領導人嘅老豆史太林。史太林對雅科夫嘅態度好冷淡，成日同佢講「你只不過係個鞋匠」。

1925年，雅科夫喺一間電業學校畢業，同一年同猶太人舞蹈家尤利婭·梅爾策（Yulia Meltzer）結婚；史太林好憎自己嘅新抱係猶太人，對雅科夫更加疏遠，兩個人成日有拗撬。1928年，雅科夫同史太林嗌交之後開槍自殺，但係獲救，史太林知道之後曾經話「佢居然射唔準」。

雅科夫出院之後，史太林同意雅科夫同老婆去列寧格勒住。兩個人有一仔一女，喺1929年離婚，後來尤利婭嫁咗畀內務人民委員部一個特工；但係之後個特工俾人處決，於是雅科夫同尤利婭響1938年復婚。

## 死
1941年，雅科夫加入蘇聯共產黨；蘇德戰爭爆發，雅科夫以蘇聯紅軍陸軍中尉嘅身份參戰；同一年7月，雅科夫喺斯摩棱斯克戰役之中被德軍俘虜，被押去德國嘅薩克森豪森集中營。德軍宣傳部長戈培爾同史太林提議用被俘嘅德軍將官保盧斯同雅科夫交換，史太林唔肯，話唔會用一個元帥交換一個中尉；德國領導人希特拉又提議用佢嘅外甥里歐交換雅科夫，但係史太林都係唔肯。

1943年4月14號，知道自己俾老豆拋棄嘅雅科夫突然之間死咗。佢嘅死因有好多種講法，有啲人主張雅科夫自殺身亡，有啲人就認為佢俾人謀殺。

## 參考

類:蘇聯軍人
俄羅斯聯邦武裝部隊

**俄羅斯聯邦軍隊**（俄文：**Вооружённые си́лы Росси́йской Федера́ции**），係俄羅斯嘅軍隊，前身係前蘇聯喺俄羅斯嘅駐軍。1992年5月，時任俄羅斯總統葉利欽簽署建立俄羅斯聯邦國防部嘅命令，接管一切俄羅斯聯邦境內嘅前蘇聯軍隊，俄羅斯聯邦軍隊正式成立。俄羅斯軍隊嘅最高指揮官係俄羅斯聯邦總統，現任總統係普京。

## 軍人配置
截至2005年，大約有33萬個後生仔通過每年兩次嘅徵兵進入俄軍服役；根據依家嘅俄羅斯法律，90%嘅俄羅斯後生仔唔使服兵役。

喺俄軍內部，老兵欺凌新兵嘅現象好嚴重。2007年3月，俄羅斯頒佈法令，將服役期限由24個月減至18個月， 應對呢個欺凌現象。從2008年1月起，俄軍嘅服役期進一步減到1年。

截至2005年，只有30%嘅俄軍人員屬於合同制志願兵。俄軍計劃喺2007年之前將俄軍嘅人員結構調整為70%嘅合同制志願兵和30%嘅徵召式義務兵。到2006年11月，俄軍共有大約60支部隊同78000名合同制志願兵。俄軍女兵嘅數量比男兵少得多，2007年有超過92000個女性喺俄軍服役。俄軍有好多預備役人員，以便喺常備軍無法應付衝突嗰陣緊急動員。

## 軍費
俄軍軍費正以30%嘅比例逐個財政年度上升，家陣嘅俄軍軍費係過去6年嘅幾乎四倍。據俄羅斯財政部長阿列克謝·庫德林聲稱，呢個軍費比例將會維持到至少2010年。俄羅斯政府2007年嘅軍費開支高達大約324億美金，但係唔少其他信息來源指出，俄羅斯實際上嘅軍事開支唔止官方公布嘅數字。

## 參考
奪寶奇兵之水晶骷髏國

《**奪寶奇兵之水晶骷髏國**》（）係2008年上畫嘅美國冒險電影，亦係《奪寶奇兵系列》第四套戲，由史提芬史匹堡執導，夏里遜福、姬蒂白蘭芝同沙拉保夫主演。今集要搶奪嘅寶物係馬雅文明留低嘅水晶骷髏頭。
愛情嚟料

《**愛情嚟料**》（）係1998年上畫嘅美國愛情電影，由法蘭哥里斯執導，亞當桑迪拿同祖娜芭莉摩亞主演。故仔主要係講一個男婚禮歌手同一位女企堂點樣相愛。
凱旋門 (香港)

**凱旋門**係香港西九龍私人住宅屋苑，4座連成1座，似凱旋門嘅外型，高231米，有65層。屋苑2006年起好，響九龍站上蓋，由新鴻基地產發展，康業服務有限公司管理，總共有1,054個住宅單位。

### 交通設施
港鐵及機鐵九龍站，高鐵西九龍站，西鐵綫（屯馬綫）柯士甸站。
新紀元廣場

**新紀元廣場**係香港一組寫字樓，響上環皇后大道中181-183號，1998年起好，屬新世界發展同市區重建局重建項目。

新紀元廣場有兩座樓：
*新紀元廣場低座：高30層
*中遠大廈：高53層
新紀元廣場低座

**新紀元廣場低座**係香港一座寫字樓，響上環皇后大道中181號，高123米，有30層，1998年起好，屬新世界發展同市區重建局重建項目新紀元廣場一部份。
寶翠園

**寶翠園**係香港石塘嘴私人住宅屋苑，共6座，高214-227米，有44-48層。屋苑2003年起好，響薄扶林道89號，有2,136個住宅單位，由信德置業、新鴻基地產、新世界發展同合作發展，前身係同名嘅公務員樓。
地利根德閣

**地利根德閣**係香港半山區私人住宅屋苑，響地利根德里。屋苑一共3座，由置地同聯合地產發展。當中第一、二座有34至33層，1981年起好，有68個住宅單位，原本嘅第三座就得15層。喺1988年，鷹君向置地同聯合地產買晒屋苑全部權益之後，發現地積比未用盡，於是喺1990年拆咗舊嘅第三座。重建後嘅第三座高220米，有66層，喺1993年起好，有185個住宅單位，曾經係全世界最高嘅住宅大廈。
嘉亨灣

**嘉亨灣**係香港西灣河私人住宅屋苑，共5座，高213-219米，有63-66層。屋苑2005年起好，響太康街38號，有2,020個住宅單位。
新鴻基中心

**新鴻基中心**（，），第個名係**新鴻基大廈**（）。佢係香港嘅一座寫字樓，響灣仔港灣道30號。

## 性質
呢棟大樓有214.5米高，佔地面積係53,400平方呎，之前1981年起好嗰陣有48層樓，但後嚟無耐又加咗5層樓上去。
獵德站

**獵德站**（；）係廣州地鐵嘅車站，2009年12月28號開通，位置喺天河區珠江新城嘅花城大道同獵德大道嘅交界。

## 結構
### 樓層
呢個站一共有2層樓嘅地下區域，其中地下1樓係站廳，有票務設施，客務中心同商鋪；地下2樓係嘅月台。同大多數嘅車站一樣，冇休息室同廁所響度。尤其喺A出入口附近，個樣同花地灣站各出入口差唔多，但唔同嘅係地面同地下一樓之間整咗個緩衝平臺出嚟。
#### 打掂

#### 打橫

### 站廳
呢個站嘅收費區喺站廳嘅南邊，周圍都俾人行通道同商舖包圍嗮，而收費區嘅站廳同站台之間有好多部手扶梯同埋專用𨋢、樓梯響度，去到邊層樓都得。

### 月台
呢個站有1個島式月台，喺花城大道嘅地底。

另外，喺呢個站西邊亦有條存車綫響度。若果路線西邊出現冬瓜豆腐嘅話，行滘口嗰邊啲車都會喺呢個站做臨時總站，跟住嗮西邊條存車綫返轉頭。屆時去滘口嗰邊啲人必須要出站轉其它交通工具直達。

### 商舖同自助服務

### 出入口

呢個站一共有4個出入口，分別係A、B同埋C、D，其中B出入口同天匯廣場相通。喺2017年11月14號開始實行嚴格安檢制度之後，除咗往返B出入口同天匯廣場之間毋須接受安檢之外，其它出入口之間當成過街通道往返嘅話，都要接受人過安全門、物過X光機、液體過檢測儀嘅制度。

## 頭尾站信息同配線圖

|}

## 車站歷史
### 規劃
呢個站係最先喺1997年嘅《廣州市城市快速軌道交通線網規劃研究（最終報告）》入面出現咗，嗰時嘅3號綫（唔係而家嘅）就搞咗呢個車站出嚟，而位置就喺而家呢度，不過喺2003年嘅方案入面嘅路線就變咗而家嘅，不過車站就冇變到，重係話搞返呢個站出嚟。

### 施工
呢個站喺2006年中正式開始喐手起，一直到2009年6月28號先至起好。

### 開通
喺2009年12月28號嘅正式開通營運嗰時，呢個站正式開畀人坐車。

### 出入口
 
呢個站開通初期凈得C同D兩個出入口，位置都喺嗮花城大道嘅北邊，而南邊啲出入口直到2013年8月6號先至出現，嗰時開咗A口，而凈低個B出入口喺2017年1月12號先至開埋。尤其喺B出入口嘅通道邊，整咗同天匯廣場地庫連埋一齊嘅聯絡通道，入面整埋自動人行道出嚟。

## 利用狀況
呢個站附近都係啲住宅區同埋學校，所以大部分嘅客流都係啲附近嘅居民、附近寫字樓返工同放工嘅人、同埋啲上落堂嘅學生。喺上落班高峰期比較多人上落，其它時間比較冷清下。

## 附近嘅建築同景區
### 橋樑
* 獵德大橋
### 公園
* 廣州珠江公園
### 商場
* 天匯廣場
### 寫字樓
* 廣汽中心
### 村莊
* 獵德村

## 車站裝飾

呢個站初期時冇任何車站裝飾響度，直到2015年11月3號，廣州地鐵方為咗宣傳同廉潔有關嘅公益，喺呢個站嘅站廳同月台啲柱加咗同「君子悦廉」有關啲裝飾，及喺各出入口啲燈箱加咗同廉潔有關嘅宣傳。

## 攷

## 上一站·下一站




類:天河區鐵路站
越秀南汽車客運站

，又叫或，廣州街坊簡稱**越秀南站**，係中國廣東廣州一客運站，1950年起好，2019年5月1號停運，喺越秀區越秀南路同東園橫路嘅交界，隔籬有間團一大紀念廣場喺度。

2019年4月2號，廣州市交委正式透露，為咗解決廣州城區成日交通大塞車嘅問題，正式決定從2019年5月1號開始停運越秀南客運站。

## 佔地面積
面積12000幾平方米，其中車場有6200平方米，有26個發車位。

## 主要經營
呢個車站喺舊陣時嘅廣州東站嘅中心車站站場，主要係經營去深圳、東莞、珠海、澳門、香港、肇慶、封開、增城、從化、清遠、汶村、廣海、南雄、鬱南千官、水口、惠州龍門同埋河源連平，江西省嘅贛州、吉安、龍南、全南、大余、於都、瑞金同埋會昌，廣西省嘅梧州、蒼梧、南寧、柳州、平南、東興、憑祥、藤縣同埋桂平，重有浙江省嘅仙居、樂清同紹興，重有江蘇省嘅蚌埠、揚州呢啲車。

## 附近嘅交通
*地鐵：
*:：團一大廣場站
*巴士：
*:越秀南路站

## 攞過嘅獎
呢個站攞過「廣州市使用者滿意服務明星企業」同「廣州市青年文明號」呢啲獎。

## 攷

## 出面網頁
*越秀南客運站
周王季

**周王季**（），**姬**姓，名**歷**，亦叫**季歷**，係商朝後期嘅周部落首領。

## 生平
**歷**，係周部落首領古公亶父孻仔，所以叫**季**、**季歷**，被古公亶父指定為繼承人。古公亶父個大仔泰伯、二仔仲雍一心想實現父輩遺愿，斷髪紋身，走落吳地，就表示唔同季歷爭位。季歷就噉做咗首領。季歷時期，周部落日漸強盛。

商王武乙三十四年，季歷入朝廷。商王賜佢三十里地、寶玉、良馬。之後嘅一年，攻打鬼方，俘虜咗廿個酋長。

商王文丁時期，季歷同燕京之戎打，打咗敗仗。但係之後幾年，攻落咗余無之戎、始呼之戎，打敗翳徒之戎。

商王文丁十一年，季歷被商王殺咗，佢個仔姬昌接任首領。

周朝建立之後，尊稱周王，世稱**周王季**。

## 家族
父：亶父

母：太姜

兄：泰伯、仲雍

子：昌 等

## 攷
*《古本竹書紀年》
6.22民間全民投票

**6.22民間全民投票**係一個由香港大學民意研究計劃設計畀香港市民全民投票嘅系統，等市民響真普選聯盟方案、人民力量方案同學界方案三個政改方案揀一個，畀佔領中環運動去推薦。除咗網上投票、手提電話應用程式投票，亦設有人手投票。

## 類似活動
*3.23民間全民投票

## 睇埋
*佔領中環 (2014年)

## 出面網頁
*6.22民間全民投票
黃咖喱

**黃咖喱**係種泰國式嘅咖喱，主要材料係咖喱粉同椰奶，煮出嚟比較似黃色，帶少少辣味。
## 睇埋
*青咖喱
*紅咖喱
青咖喱

**青咖喱**係種泰國式嘅咖喱，主要材料係青咖喱醬、魚露、泰國青檸同金不換，煮出嚟比較似綠色，比較有辣味。

## 睇埋
*黃咖喱
*紅咖喱
紅咖喱

**紅咖喱**係種泰國式嘅咖喱，主要材料係紅咖喱醬、紅椒、紅蔥頭、南薑同椰奶，煮出嚟比較似紅色，辣味相對較少。
## 睇埋
*青咖喱
*黃咖喱
泰北咖喱麪

**泰北咖喱麪**，又叫**清邁咖喱麪**、**金麪**，係泰國北面地區一種麪，用類似馬沙文咖喱嘅湯底，加埋金黃色嘅雞蛋麪，上面再加雞肉、牛肉或者其他餸。
## 睇埋
*咖喱喇沙
馬沙文咖喱

**馬沙文咖喱**係種泰國式嘅咖喱，主要材料係馬沙文咖喱醬、洋蔥、椰奶、椰糖、魚露同月桂葉，煮出嚟比較似橙色，甜中帶辣。
## 睇埋
*黃咖喱
*青咖喱
*紅咖喱
泰式脆麪

**泰式脆麪**係泰國一種嘢食，雖然個名叫麪，但其實係炸脆咗嘅米粉，配搭甜酸汁一齊食。
## 睇埋
*潮州嘅糖醋麪
泰式炒河

**泰式炒河**係泰國式炒河粉，同唐人炒河粉幾似，用到豉油、芥蘭、蒜頭、雞蛋同肉類（豬肉、牛肉或者雞肉）炒。

## 睇埋
*泰式炒貴刁
*醉貓炒河
泰式炒飯

**泰式炒飯**係泰國式炒飯，通常用茉莉香米炒，用到豉油、魚露、九屬塔調味，餸料就有肉類（豬肉、牛肉或者雞肉）、雞蛋、洋蔥、蒜頭，有時會有埋番茄、青瓜、青檸、蔥或者芫茜。
椰汁雞湯

**椰汁雞湯**係種泰國式嘅雞湯，同冬蔭功一樣出名，材料有南薑、椰汁、香茅、泰國青檸、雞肉同草菇。

此菜口味咸鮮、椰味芬芳、湯清爽口、有益氣生津嘅效果。椰汁及椰肉含有大量蛋白質、果糖、提子糖、蔗糖、脂肪、維生素B1、維生素E、維生素C、鉀、鈣、鎂等。
咖喱角

**咖喱角**係種咖喱小食，東南亞地方比較流行，用麵粉皮包住薯蓉、洋蔥、咖喱粉、香料同肉碎（食素可以改用菜碎）成三角形，再去炸熟。

## 睇埋
*春卷
*印度咖喱角
珍多冰

**珍多冰**係種凍嘢飲，東南亞地方比較流行，材料有綠色嘅綠豆粉條（珍多）、椰汁、椰糖同冰碎，可以再落紅豆、粟米、糯米或者涼粉。
伊拉克北部內戰

2014年6月，伊拉克武裝組織**[[伊斯蘭國]]同伊拉克政府喺北部地區爆發衝突**，係2003年薩達姆政權被推翻以來伊拉克形勢出現嘅最大變局，廣受國際關注，衝突到家陣重進行緊。武裝組織屠殺當地政府軍，又攻佔伊拉克第二大城市摩蘇爾。

## 參考

類:內戰
閣仔

**閣仔**，又叫**閣樓**，係指將建築物樓層嘅用上半邊嘅空位砌多一層出嚟。如果係一間獨立屋，閣仔通常會響屋頂位置；如果係一棟高樓大廈，閣仔通常會響地面同一樓中間！

## 睇埋
*地牢
青木瓜沙律

**青木瓜沙律**係種泰國沙律，主要材料係未熟嘅木瓜（青木瓜）絲，帶少少酸味，配料通常有蝦米、紅蔥頭、豆角、番茄、花生碎，調味通常有魚露、青檸、椰糖、蒜頭、辣椒。
印度咖喱角

**印度咖喱角**係印度式嘅咖喱角，餡有薯蓉、洋蔥、青豆、扁豆、松仁、香料同肉碎（食素可以改用菜碎），點薄荷醬食。
煙囪

**煙囪**，又叫**煙囱**、**煙通**、**煙筒**（粵拼：jin¹ cung¹）係種建築物結構，下底駁住火爐，將煙同其他廢氣排去高空。
## 常見嚮
*化工廠
*電廠
*食物加工場
*酒樓
*廚房
*火車
*化寶爐
*垃圾焚化爐
## 睇埋
*煙囪效應
*環保
*空氣染污
*社會成本
*聖誕老人
*清潔工人
*墨屎
*毛筆字
*死氣喉
*孖煙囪

## 註

## 攷
孖煙囪

**孖煙囪**係種男人着嘅底褲，亦係種短褲。因為條褲睇落似兩轆煙囪，所以粵名就叫「孖煙囪」。
藏頭詩

**藏頭詩**又叫**嵌字詩**，係詩嘅體裁，如果將詩入面部份字按特定次序排，就可以見到另一個意思。最初啲關鍵字係收埋喺每句詩句開頭，所以叫「藏頭」，後尾無咁嘅限制。

## 例
李鵬落台藏頭詩：六四事件後，有人曾經將一首詩成功投稿到 《人民日報》海外版，後尾畀讀者發現收埋咗「李鵬下台平民憤」嘅訊息。

    東風拂面摧桃**李**
    鷂鷹舒翅展**鵬**程
    玉盤照海**下**熱淚
    遊子登**台**思故國
    休負**平**生報國志
    人**民**育我勝萬金
    **憤**起直追振華夏
    且待神州遍地春
神功戲

**神功戲**係香港民間籌辦神誕或者太平清醮嗰陣，會請戲班喺臨時搭起嘅戲棚上面演嘅大戲，用嚟酬謝神明庇佑。頭一次演出嗰陣，戲班會有演《祭白虎》嘅習俗，用嚟祈求演出順利。
絲

**絲**，又叫**蠶絲**，係蠶蟲結繭時吐出嘅纖維，可以織布做衫，叫**絲綢**。

## 歷史
最早，絲綢係喺新石器時代嘅中國製造，差唔多四千年前嘅仰韶文化。喺依家嘅浙江地區，有啲絲綢遺跡可以追溯到公元前2700年。再過幾千年，中國一直都係唯一控制絲綢生產嘅地方。當絲綢之路喺公元前一世紀尾開通之後，絲綢嘅生產同貿易就由中國開始擴散，連接亞洲同歐洲。
皮影戲

**皮影戲**係種中國傳統嘅公仔戲，由人喺白布幕後面控制住皮公仔嘅動作，再用光將皮公仔嘅影投落幕度，等另一邊嘅觀眾睇到。
八音

**八音**，又叫**八音器樂**，係中國傳統對樂器跟材料分類嘅方式，分做金、石、絲、竹、匏、土、革、木。
葫蘆

**葫蘆**係葫蘆科葫蘆屬其中一種植物，果可以做容器，亦可做樂器（古時叫**匏**）。
## 睇埋
*冰糖葫蘆
面譜

**面譜**，又叫**面具**，係戴上或者畫上塊面嘅嘢，通常都係做戲嗰陣用。

## 功能
### 偽裝
* 犯罪分子做案嘅時候會戴面具，費事被人認到。
* 證人出庭作證嘅時候，有時都會戴面具，費事被人尋仇。
* 執行特殊任務嘅人，例如反恐小隊做嘢嗰陣，會戴面具費事被人認到。

## 睇埋
* 禁蒙面法
* 面具舞會
潛水衫

**潛水衫**（），重可以嗌**氼水衫**（），佢係一種用嚟畀啲人落去比較深嘅水底度做嘢嘅一種衫，呢種衫係用一種布料將成身撳冚嗮，呢種衫係分開咗乾式同濕式兩種。

## 歷史
喺46億年前嘅地球，由於人類嘅誕生，重有人類一直喺度唔停噉進化，所以佢哋可以離開個海度，就到咗陸地嗰邊生存，而家已經唔可以返佢啲海度喇，而且如估自己未親自體驗過海底嘅奧秘，係睇唔出點解海底會咁靚，佢哋為咗去比較大嘅海洋世界度睇下，喺幾千年前到而家，喺大海度都出咗好多海洋嘅冒險古仔。由於時代唔停喺度進步、尤其係發明同更新咗新嘅器材，啲人類又可以返到海洋度搵生存嘅空間。
### 古代
傳說喺幾十萬年前嘅人開始喺水度唔呼吸嚟搞活動。根據調查出嚟嘅資料話，公元前9世紀，就有水兵喺水度搞攻擊，重有係話古代為咗避開啲兵仔，喺水度用條咪管嚟整出去水面度呼吸。喺嗰陣時，潛水係一項好牙煙嘅職業，唔係所有人都那啱𠼻嘅，佢要有健康嘅身體、足夠嘅信心、豐富嘅常識、熟練嘅技術同埋精良嘅器材先至得。

### 16世紀
到咗公元1535年，有位嗌嘅科學家發明咗潛水鐘，而嗰陣嘅潛水鐘就很簡單，佢係用隻玻璃杯倒轉嚟撳落去啲水度，就睇到杯頂差唔多水平面度有啲升咗起身嘅杯麵，而杯入面重有啲空間響度，而呢啲空間就係空氣。而呢種潛水鐘可以畀啲潛水佬停喺啲水度成幾個鐘都得。佢係用咗個又大又實又冇底嘅桶嚟整，而啲重量可以直接沉落去水底都得。佢係喺部船用條鏈吊住個桶，之後潛水人員行入去跟住個鐘向水底度潛落去。
### 17世紀
雖然喺1617年嗰陣，基斯拿設計咗件喺水度用嘅服裝同空氣袋，但係冇大範圍噉用佢。到咗1650年，荷蘭有位嗌雲·古力嘅科學家發明咗第一隻潛水排氣泵。喺1679年，有位意大利佬波里利就整咗世界上第一套潛水衫出嚟，就係將原嚟凈係睇到兩隻眼重裝住條通氣管嘅頭盔式潛水進化咗。而佢整嘅潛水衫係一件同家陣嘅潛水衫差唔多嘅密封裝備，而且潛水衫入面，喺全靠條排氣泵嚟保持空氣流通，潛水佬喺著咗呢件嘢之後落去水度，就可以降低水底嘅壓力。嗰陣開始，如估冇着潛水衫嘅潛水佬係唔可以落去水底度。到咗1691年，美國有位嗌愛德民·哈利嘅人申請咗個既可以接條管，又可裝啲空氣落去水底度嘅潛水鐘嘅專利。

### 18世紀

到咗1715年，有位嗌嘅科學家整咗個潛水引擎，而嗰陣嘅「潛水引擎」睇落去好似個木桶噉，入面裝住已經壓過嘅空氣潛水佬，穿咗件用動物皮整嘅防水衫，而呢種防水衫係撳嗮成個身同手腳。而呢種潛水衫，喺手度有2個防滲水同皮革整嘅袖口，可以畀對手伸出嚟做嘢。不過呢啲人工作業嘅潛水衫，係必須要靠部船嚟吊住落去先至得，而呢啲皮整嘅潛水衫凈係可以喺水深3米半範圍入面用咋。喺1797年，克林基達設計咗用錫制圓筒帽嚟扱住個頭同用皮革整嘅潛水衫，重順利成功潛水添。

### 19世紀

到咗1819年，有位嗌史碧嘅英國佬發明咗件水面氣泵式潛水衫，而呢種潛水衫發明得好成功。佢嘅原理係用咗水面嘅空氣筒同潛水衫連埋一齊，重加埋鋼整嘅頭盔喺度。而呢種潛水衫，係可以潛到75米深嘅水底。而潛水衫喺1823年之後就開始發展喇，佢係由莊嘅（查爾斯同戴尼斯）兩兄弟發明咗火燭衫嚟改嘅，因為嗰陣嘅莊氏兩兄弟喺1828年，就轉咗去搞打撈水底嗰行，就將件火燭衫改裝，改成件潛水衫出嚟，而嗰陣嘅潛水衫都好重下，入面有防寒衫，重有個放喺潛水佬膊頭度嘅頭盔，不過嗰陣嘅潛水衫係重未同衫一齊黐埋，空氣可從件衫底嚟排出去，如估潛水佬企直嚟做嘢嗰陣唔小心跌嚫，頭盔就會跌落都水入面，而呢樣嘢係最早嘅職業潛水裝備，而呢種潛水裝備喺1840年由史碧改咗下，變咗而家嘅職業潛水衫嘅樣出嚟。

到咗1857年，法國佬魯基萊路發明咗用橡皮嚟整嘅潛水衫，而呢種潛水衫之後重改咗好多次，到而家都重喺度用緊。喺1865年，魯基萊路嘅仔Navy Lt.就將之前史碧發明嘅水面氣泵式潛水衫同頭盔和魯基萊路嘅橡皮潛水衫一齊合埋嚟整，就整咗件自由式潛水衫。而呢種潛水衫有個可以根據水嘅深度嚟變個氣壓嘅自動調壓箱出嚟，而潛水佬喺水面度冇乜聯繫嗰陣，可以喺水底度點逳都得。同時，用咗呢種自由式潛水衫就唔使再點向潛水佬畀啲空氣過去喇。

### 20世紀
潛水衫嘅發展都咗20世紀開始無耐都重未停過，喺1914年，意大利嘅科學家——羅拔·H·戴維斯就將之前喺19世紀中葉發明嘅閉路型呼吸裝置改咗下，呢種嘢可以喺水底度用嘅呼吸裝置。之後重發明咗飛機同潛水艇救生用嘅呼吸裝置。後嚟呢樣嘢改咗裝幾次。喺1924年，美國海軍就整咗個氦氧混合氣體送氣法出嚟，而呢種潛水衫設備，可以潛水去到150米深嘅水底嗰邊。到咗1943年，有位嗌古斯多嘅法國海軍少校就整咗個有150——200kPa，羋喺背脊度嘅壓縮氧氣樽出嚟。就喺噉，可以畀潛水佬好遠噉離開部船就潛到水深40米嗰邊，潛水佬就成日唔使俾部船猛咁送啲氣過嚟，結果就開始發展潛水業重一直行到而家。喺1951年，有位嗌蘇賓迪拿嘅物理學家發明咗現代潛水服。喺20世紀中葉之後，潛水衫就從之前比較渣嘅泡沫氯丁橡膠變咗好似尼龍、氨綸或其他嚴格嘅材料嚟整嘅潛水衫，佢係用咗膠布黐住嚟整，而呢啲嘢係用嚟防水、減少沖洗、換衫同身體之間嘅隔水功能。而呢種改裝過嘅潛水衫，就係將條頸、手同腳都撳實嗮。

## 潛水衫嘅分類

潛水衫喺水入面有控制水溫、保護同提供浮力呢三樣嘢，佢就分開咗呢5樣。
### 乾式潛水衫

如估着住乾式潛水衫時，身體可以同水隔開嗮，如估按水溫嚟睇嘅重可以喺入面著衫嚟保溫都得。但係一定要接受咗培訓後先至可以用得，而呢種潛水衫係用喺天氣比較冰凍嘅地區嚟潛水用。而呢種潛水衫係成日都用到佢嘅。

### 濕式潛水衫

如估着住濕式潛水衫時，身體唔同水隔開咗，而呢種潛水衫係必須要啱着，重要黐住啲皮先至得，因為呢啲潛水衫入咗少少水之後，皮膚之間就冇乜水點流下嚟保溫。
### 半乾式潛水衫
半乾式潛水衫係一種有效噉撳實嗮啲手、頸同腳關節嘅一種潛水衫，而呢種衫成日用喺10——20℃嘅水溫入面。而呢啲撳實嘅水量係有限制嘅，如估著咗件半乾式潛水衫，由於有啲水入咗嚟，而且唔會點走嗮啲水，所以都會覺得幾暖下。同濕式潛水衫唔同嘅喺，呢啲陷入咗嘅水層，都唔會直接加到件衫入面。凈低嘅水循環就會借件衫嘅熱力散走嗮。

### 熱式潛水衫
熱式潛水衫雖然話睇落去好似個潛水衫噉，但同一般嘅潛水衫有唔同，因為呢件嘢喺背隻度多咗兩嚿鋰電池響度，而呢啲鋰電池係用嚟生產熱量嘅。即使係凍冰冰嘅江河湖海嘅水度，都會覺得好暖下。因為佢有高（60℃——64℃）同低（49℃——54℃）嘅纖維薄層嚟平均分佈熱量。

### 水母衫

## 材料構造
而家啲潛水衫係用咗以下呢尐料嚟整嘅：
:1. 用橡胶嚟做主體紡織織品再加部分金屬料。呢啲潛水衫係成日用喺商務同運動休閒入面。
:2. 有堅硬嘅尼龍（防刮）、鈦層（防寒）、4.5mm嘅氯丁烯厚橡膠（考慮柔韌性）、鈦層（保溫）、長毛絨（加強保暖同保溫作用）呢5樣特殊料

## 睇埋
*乾式潛水衫
*濕式潛水衫
*半乾式潛水衫
*水母衫

## 參攷
* 潛水歷史的過去現在未來 委員會文章：水中運動協會
* 潜水衣的发展历史.doc 呱仕網 （由於呢頁嘅嘢俾人整咗唔顯示出嚟，所以必須要註冊重下載埋篇嘢先至可以睇到。）
* 谁知道潜水服发展史？ 百度知道
* 潜水衣的发展历史 道客巴巴
* 休闲潜水发展史 淘教中國網

## 註
英國陸軍第7裝甲師

**英國陸軍第7裝甲師**，係一支英國曾經存在過嘅部隊，響1958年解散。第7裝甲師喺二戰末期曾經渡過萊茵河，同佔領漢堡同基爾。
羅馬里奧

**羅馬里奧**，全名**羅馬里奧·迪蘇沙·法利亞**（；）係巴西退役足球員同教練，係少數幾個球員生涯入球超過1000個嘅人，曾經帶領巴西贏得1994年FIFA世界盃。佢退出足球界之後轉行做徂政治人，多次公開抨擊國際足協。

喺佢嘅全盛時期，佢同白必圖被稱為「夢幻組合」。

## 參考


類:巴西足球員

類:南美足球先生
Windows 98

**Windows 98**係微軟公司開發嘅一個Windows系統版本。

## 第一版
Windows 98嘅第一版喺1998年6月25號發行。呢個系統係基於Windows 95上編寫，佢改良咗硬件標準嘅支持，例如MMX同埋AGP。其它特性包括對FAT32文件系統嘅支持、多顯示器、Web TV嘅支持同埋整合到Windows圖形用戶界面嘅Internet Explorer，叫做活動桌面（Active Desktop）。

另外喺內存管理中，改進咗Windows 95喺同一記憶體區段混合存放嘅16位元程式碼同埋32位元程式碼，容易發生導致一個程式發生錯誤就會連帶造成成個系統崩潰嘅問題。從Windows 98開始，記憶體管理上有革新嘅進步，即係將16位元同埋32位元程式碼放喺唔同記憶體區段執行，一旦某一個應用程式發生咗錯誤，就可以關閉嗰個程式，而唔影響成個系統嘅運作。

從Windows 98開始嘅多任務操作系統，亦都同Windows 95嘅先佔性多工有完全唔同嘅改善。佢可以由使用者決定平均分配系統資源進行多工，或者將某一個唔急住要完成、完成時間比較長嘅程式設為背景（後台）執行，大幅增加多工作業嘅實用性。

喺Windows 98中，新增咗一個名叫「Windows Update」嘅元件，呢個元件可以自動從微軟官網下載系統嘅重大更新。

## 第二版
**Windows 98 SE**喺1999年5月5號發行（亦有1999年6月10號呢個講法，可能係中文版嘅發布時間）。佢包括一系列嘅改進，例如Internet Explorer 5、Windows Netmeeting 3、Internet Connection Sharing、對DVD-ROM同埋對USB嘅支持。另外Windows 98 SE嘅核心部分比Windows 98多咗支援影音流媒體嘅接收能力以及5.1聲道嘅支援。

## 配置要求

## 問題
Windows 98有比較好嘅兼容性同比較容易用嘅界面喺度，所以嗰陣時消費者都鍾意買佢。但佢係16位同32位嘅混合操作系統同攞咗Windows 9x嘅內核嚟整，喺運行嗰陣成日都有藍屏死機嘅嘢出嚟。

Windows 98亦俾人批評唔夠革新，第二版被批評唔可以喺第一版嘅基礎上自由升級，但呢個只係限於OEM版嘅98SE，只要係98SE正式銷售版，都可以喺98第一版上進行直接升級。

Windows 98嘅後續產品係Windows Me。

## 停止支持
呢個系統喺2006年7月11號之後停止支持。

## 參攷
* "Windows 98."&nbsp;– Microsoft (Archive)
* GUIdebook: Windows 98 Gallery&nbsp;– A website dedicated to preserving and showcasing Graphical User Interfaces
無限極中心

（）係中華人民共和國廣州一棟寫字樓，喺天河區珠江新城珠江西路12號。成棟大樓係由李錦記健康產品集團嚟負責投資同管理。而呢間大樓喺2005年開始起，2010年10月11號開放。呢棟樓有69米高，一共22層樓，成棟大樓嘅佔地面積有8,800㎡。

類:天河區建築物‏‎
體育路

可以係：
* 體育路 (廣州)：喺廣東省廣州市，有2條。
* 體育路 (揭陽)：喺廣東省揭陽市普寧市。
* 體育路 (佛山)：喺廣東省佛山市，有3條。
* 體育路 (中山)：喺廣東省中山市，有4條。
* 體育路 (太原)：喺山西省太原市小店區。
* 體育路 (武威)：喺甘肅省武威市涼州區。
* 體育路 (常州)：喺江蘇省常州市鐘樓區。
* 體育路 (榆林)：喺陝西省榆林市橫山縣。
* 體育路 (東莞)：喺廣東省東莞市鳳崗鎮。
* 體育路 (江門)：喺廣東省江門市開平市。
* 體育路 (韶關)：喺廣東省韶關市武江區。
* 體育路 (婁底)：喺湖南省婁底市冷水江市。
* 體育路 (溫州)：喺浙江省溫州市瑞安區。
* 體育路 (廈門)
* 元朗體育路：喺香港新界元朗。
* 體育道：喺香港港島跑馬地。
* 體育路 (澳門)：喺澳門氹仔。
* 體育路 (嘉義)：喺臺灣嘉義。
伊拉克同黎凡特伊斯蘭國

**伊拉克同黎凡特伊斯蘭國**（又叫**伊拉克同沙姆伊斯蘭國**；阿拉伯文：**الدولة الاسلامية في العراق والشام‎**；拉丁字母轉寫：**ad-Dawlat al-Islāmiyya fī’l-‘Irāq wa’sh-Shām**；拉丁字母縮寫：**ISIS**或者**ISIL**；以下簡稱「**伊斯蘭國**」）係個喺伊拉克興起嘅遜尼派聖戰武裝組織，同埋由呢個組織建立嘅未被國際普遍承認嘅政治實體。呢個組織喺2013年4月成立，前身係基地組織嘅一個分支，但係已經唔再被基地組織承認。2014年6月29號，組織嘅頭目**[[阿布·易卜拉欣·哈希米·庫雷希]]**（阿拉伯語：أبا إبراهيم الهاشمي القرشي‎，羅馬化：*Abu Ibrahim al Hashimi al-Quraysh)i*自立為哈里發國，將組織個名改為「伊斯蘭國」（阿拉伯文：الدولة الإسلامية‎；拉丁字母轉寫：al-Dawlah al-Islāmīyah）。家陣正同伊拉克、庫爾德人軍事組織、敘利亞反政府軍、敘利亞政府，重有其他周邊嘅地方勢力同國家打緊仗。

## 參考
AMX-13輕型坦克

**AMX-13輕型坦克**係一款由法國喺1953年至1985年期間生產嘅輕型坦克，因為重13噸而叫做AMX-13，有堅固、可靠嘅底盤，安裝咗一個由GIAT工業（家陣嘅Nexter公司）所生產嘅炮塔。

## 史
喺1946年，法國陸軍提出需要一款輕型坦克，因為當時嘅法國有好多海外殖民地都話要獨立（例如法屬印度支那同阿爾及利亞），因此好需要一款能夠空運嘅坦克車；於是，伊希萊姆利諾工廠（Atelier de Construction d'Issy-les-Moulineaux，AMX）由1946年開始生產AMX-13輕型坦克，第一架原型車響1948年開始運行。

1952年，羅昂製造廠（Atelier de Construction Roanne）公司開始生產呢種坦克，但係1964年之後，製造工作交咗俾索恩河畔沙隆嘅克勒索-盧瓦爾公司，ARE公司轉為生產AMX 30主戰坦克，呢種坦克嘅產量大為減少，重喺1987年停產。AMX-13坦克響80年代以後逐漸畀法國陸軍淘汰。

## 各國使用情況
### [[法國]]
作為AMX-13嘅原產國，法國係AMX-13坦克最大嘅用戶之一，但係法軍從1970年代就開始逐步淘汰AMX-13坦克，目前法國嘅AMX-13坦克已經退役。法國曾經將AMX-13輕型坦克出口到超過25個國家。
### [[荷蘭]]
荷蘭同法國都係AMX-13最大嘅用戶之一，不過家陣荷蘭軍隊嘅AMX-13坦克已經退役。
### [[以色列]]
響第二次中東戰爭，以色列向法國買咗100架AMX-13坦克，響其中60架上面改裝咗榴彈炮，兼改裝到可以適應沙漠環境；喺1967年嘅第三次中東戰爭中，以色列軍隊發現AMX-13坦克嘅75mm火炮難以擊穿當時埃及同敘利亞軍隊所裝備嘅T-54坦克同T-55坦克，因此好快淘汰咗，有部份戰車賣咗去星架坡。

## 參考
人人為我，我為人人

**人人為我，我為人人**（***Unus pro omnibus, omnes pro uno***，英文：*One for all, all for one*）係17 世紀喺歐洲流傳嘅一句話。中文版本喺粵語地區好似香港亦深入民心，因為1950年代有套粵語片《危樓春曉》，將呢句話傳開。而 *Unus pro omnibus, omnes pro uno* 就係瑞士開國嘅敎誨。而最多人知就係大仲馬《三劍俠》裏面用到呢句話，表示三劍俠無私，三人一齊對敵，做嘅都係為咗大家。

## 攷
體育路 (廣州天河)

**體育路**（）係中國廣東省廣州市入面嘅兩條南北走向嘅馬路。

## 概要
全長1.6公里，闊44米，雙向6車道。

## 體育路嘅兩條道路，起點到終點
由於兩條馬路冇連埋一齊，所以分開介紹：
*體育西路：從天河北路嗰邊開始，一直去到黃埔大道西。
*體育東路：從天河北路同林和東路嘅交界開始，一直去到黃埔大道西同冼村路嘅交界。

## 名
喺1987年，由於起咗間天河體育中心，由於呢條馬路喺天河體育中心兩邊，所以按體育中心東西兩邊嗌成「體育西路」同「體育東路」。

## 經過嘅道路
### 體育西路
條路順序從北到南排，**加粗**嘅字係主幹道：
* **[[天河路 (廣州)|天河北路]]**
* **[[天河路 (廣州)|天河路]]**
* 天河南一路
* 天榮路
* **[[黃埔大道|黃埔大道西]]**、**[[華夏路 (廣州)|華夏路]]**
### 體育東路
條路順序從北到南排，**加粗**嘅字係主幹道：
* **[[天河路 (廣州)|天河北路]]**、林和東路
* **[[天河路 (廣州)|天河路]]**
* 天河南二路
* 天河南一路
* **[[黃埔大道|黃埔大道西]]**、**[[冼村路]]**

## 特色
呢條馬路同天河北路一樣，都係好出名嘅商業區，除咗附近有大型寫字樓喺度之外，重有廣百、天河城呢啲大商場喺度，佢同上下九步行街、北京路一樣，都係消費嘅集中地。

## 註
Windows ME

***'（，版本號：4.9，開發代號：）係一個[[16位元]]／[[32位元]]混合嘅[[Windows]]系統，喺2000年9月14號由[[微軟]]公司發行。Windows Me係現時最後一個基於DOS嘅混合16位元／32位元嘅Windows 9X系列嘅[[Windows]]。佢個名「***'」有兩個意思：第一係紀念公元2000年，因為「」可以作為「千禧年特別版」（）嘅縮寫；第二係個人運用版，因為「」喺英文中嘅本意係「自己」。

## 配置要求

## 系統漏洞
Windows Me嘅系統還原存在嘅一個更嚴重嘅問題係還原到2001年9月8號之後嘅檢查點，會報告「還原失敗」。呢個係系統還原程序中嘅一個錯誤，微軟已經說明同畀咗解决方案。

## 後續
喺1999年4月，微軟公佈Windows Me會係Windows 9x系列中最後一個產品。Windows Me自2006年7月11號之後同Windows 98／98SE一樣停止重大安全更新。

Windows Me嘅後續產品係Windows XP，係微軟第一個基於Windows NT內核嘅家用桌面操作系統，喺2001年10月25號發行。

## 參考
Windows 95

**Windows 95**係微軟公司開發嘅一個Windows系統版本，喺1995年8月24號發行。

## 發佈過嘅版本
Windows 95 一共發佈咗五個版本：
* Windows 95 Original Release      
* Windows 95 A - 包括Windows 95 Service Pack 1      
* Windows 95 B - (OSR2) 包括咗啲改進，例如IE 3.0 同FAT32嘅支持      
* Windows 95 B USB - OSR2.1，包括基本嘅USB支持   
* Windows 95 C - (OSR2.5) 包括以上呢啲功能同IE 4.0，佢係最後嘅Windows 95版本

OSR2、OSR2.1同埋OSR2.5並冇對公眾發行，而係畀廠商預先安裝喺電腦上面。

Windows 95 OEM Service Release 2（簡稱「Windows 95 OSR2」）係微軟畀電腦廠商嘅更新版本，加咗一啲重要的功能，例如USB、FAT32呢啲功能。喺市場度有話佢係「Windows 97」。

## 停止支持
呢個系統喺2001年12月31號開始停止支持。

## 參攷
* "Windows 95."&nbsp;– Microsoft (Archive)
* GUIdebook: Windows 95 Gallery&nbsp;– A website dedicated to preserving and showcasing Graphical User Interfaces
Windows 3.1x

**Windows 3.1x**係微軟公司開發嘅一個Windows系統。佢係Windows 3.0嘅後續版。

## Windows 3.1
1992年3月18號，微軟發佈咗Windows 3.1版，佢係第一版冇提供到實模式嘅Windows系統。

## Windows 3.2
1993年11月20號，微軟發佈嘅Windows 3.2版係第一次出現咗簡體字嘅Windows系統。

## 停止支持
呢個系統喺2001年12月31號停止支持。
Windows 3.0

**Windows 3.0**係微軟公司發佈嘅第三個作業系統，1990年5月22號開始賣。

## 系統配置
Windows 3.0嘅系統最低配置要求：
*8086/8088處理器或重高啲
*384K內存或重高
*Hard disk with 6-7MB of free space
*CGA/EGA/VGA/HGC/8514/A顯卡同個又全面又啱嘅模擬器

## 停止支持
呢個系統喺2001年12月31號開始停止支持。

## 睇埋
* Windows 3.1x

## 註
Windows 2.0

**Windows 2.0**係個微軟作業系統，1987年12月9號開始賣。佢係繼Windows 1.0之後嘅第二代Windows。呢個系統喺2001年12月31號正式停止支持。
中華英雄

《**中華英雄**》係由香港漫畫家馬榮成所編繪嘅武打漫畫，由前身為玉郎機構嘅文化傳信集團所出版，最初喺漫畫報刊《金報》及《生報》中連載。八十年代同玉郎機構嘅《龍虎門》、《醉拳》、《如來神掌》合稱四大名著。

呢本書喺香港漫畫出版史上創下咗一期銷售20萬本嘅佳績，以一本香港漫畫來說，係前無古人，後無來者嘅成績，係馬榮成嘅成名作。1989年元旦日馬榮成遇襲手部受傷，曾經休刊近半年，之後馬榮成1989年2月約滿後，離開文化傳信，自立門戶成立天下出版後，故事改由其他人編繪，由於畫功質素嘅改變，銷量已大跌，但仍然一直出版至1995年才停刊，最後一期係第371期。

## 改編電視劇

《中華英雄》被香港亞洲電視改編為電視劇，分別為1990年嘅**《[[中華英雄 (1990年電視劇)|中華英雄]]》**同1991年嘅《中華英雄之中華傲訣》，由張建偉導演，何家勁（華英雄）、羅頌華（華劍雄）、關詠荷（華文英，瓊天）、尹天照（司徒莫問）、葉玉卿（紫衣、陳潔瑜）、楊澤霖（無敵）、高雄（撒旦將軍）、洪志成（鬼僕）、楊嘉樂（羅漢）、連偉健（元武）、龐秋雁（思傲）、麥麗紅（木子）、苑瓊丹（命煞）、袁潔瑩（水千面）等演員主演，1990年首播，2007年重播，2009年重播。

喺2004年再有一套改編嘅中華英雄電視劇，由鄧衍成執導，程小東擔當動作指導，由何潤東（華英雄）、安以軒（華文英、陳潔瑜）、方中信（無敵）、藍正龍 、 秦嵐（木修羅）同馮紹峰（力千鈞）、陳冠霖（金太保）主演。

## 改編電影

根據呢本漫畫嚟改編而成嘅中華英雄電影於1999年公映，由劉偉強導演，鄭伊健（華英雄）、謝霆鋒（華劍雄）、楊恭如（陳潔瑜）、舒淇（木修羅）、吳鎮宇（無敵）等人主演。

電影故事內容由鄭伊健所飾演主角華英雄一對仔女失散，主角本身被賣豬仔到美國開始，並以由吳鎮宇所飾演嘅無敵被華英雄擊敗後作結。

該主題曲係鄭伊健主唱，香港歌名：天煞孤星，台灣歌名：天涯海角。

## 改編網絡遊戲

*2000年 智冠科技控股有限公司獲授權推出以RPG形式電腦遊戲。
*2009年 中華網龍獲授權研發3D網絡遊戲《中華英雄online》，呢套遊戲喺2009年7月尾封測，8月初公測，由中華網龍營運，採取免月費商城制營運。

## 攷
華夏路

**華夏路**可以係：

*華夏路 (高雄)：喺臺灣省高雄市左營區。
*華夏路 (無錫)：喺江蘇省無錫市錫山區。
*華夏路 (廣州)：喺廣東省廣州市天河區。
*華夏路 (蘇州)：喺江蘇省蘇州市昆山市。
*華夏路 (桃園)：喺臺灣省桃園市中壢區。
*華夏路 (深圳)：喺廣東省深圳市寶安區。
*華夏路 (商丘)：喺河南省商丘市睢陽區。
*華夏路 (屏東)：喺臺灣省屏東縣屏東市。
*華夏路 (長沙)：喺湖南省長沙市開福區。
*華夏路 (苗栗)：喺臺灣省苗栗縣頭份鎮。
中華英雄 (1990年電視劇)

《**中華英雄**》（）係香港亞洲電視喺1990年代改編馬榮成同名武打漫畫《中華英雄》嘅電視劇，一共25集，1990年6月11號首播，監製係招振強，由後嚟到臺灣發展嘅何家勁飾演華英雄一角。故事講述華家同司徒家嘅一段大戰。

由2007年12月24號起，呢套劇於深夜05:00—05:30喺亞洲電視重播。

## 睇埋
* 《**[[中華英雄之中華傲訣]]**》：本劇續集

## 演員表
* 何家勁 飾 華英雄
* 羅頌華 飾 華劍雄
* 葉玉卿 飾 紫衣、潔瑜
* 楊澤霖 飾 赤鍊鷹王
* 關詠荷 飾 瓊天、華文英
* 尹天照 飾 司徒莫問
* 關珍妮 飾 思傲
* 陳冬梅 飾 踏雪
* 劉雲峰 飾 司徒無量
* 莫家堯 飾 赤蠟
* 洪志成 飾 鬼僕
* 陳植槐 飾 生奴
Windows 1.0

**Windows 1.0**係微軟公司第一次對個人電腦嘅作業系統進行使用者圖形介面嘅測試。呢個系統係最早嘅Windows版本，以MS-DOS作業系統嘅基礎嚟整。喺1985年11月開始賣。

喺嗰陣時，好多人話Microsoft Windows 1.0係個好渣嘅產品。嗰陣最好嘅GUI電腦平臺唔係G.E.M.就係。Microsoft Windows 1.0喺1987年，就俾新出嘅Microsoft Windows 2.0頂替咗。
華夏路 (廣州)

**華夏路**（）係中國廣東省廣州市入面嘅一條主幹道。呢條馬路喺天河區珠江新城入面，北邊喺黃埔大道西嗰邊開始，一直向南去到臨江大道嗰邊。呢條馬路喺1999年起好。

## 概要
全長1.6公里，闊45米，雙向6車道。

## 經過嘅道路
呢度啲路嘅順序係從北去到南嚟排嘅，其中**加粗**咗嘅字係主幹道：
* **[[黃埔大道|黃埔大道西]]**、體育西路
* 華強路
* **[[金穗路 (廣州)|金穗路]]**
* 華明路
* 華成路
* **[[花城大道]]**
* 華利路
* 華就路
* **[[臨江大道 (廣州)|臨江大道]]**

## 特色
呢條馬路同天河路附近嘅商業區一樣，都係好多高樓大廈嘅寫字樓喺度，而且附近有個花城廣場，佢重係個天河CBD嘅地區。
陰門陣

**陰門陣**，又叫做**婚人厭炮**，係中國人用女人嘅陰部、月經、屎尿等等嘅嘢企圖令敵方槍砲同法術失靈嘅方法；與之相對嘅有陽門陣。

## 史
### [[大明]]
喺播州之役，有少數民族女人除衫，嘗試令明軍嘅火砲射唔中明·李化龍《平播全書》：「賊凡遇我兵放銃，即令婦人脫去中衣，向我兵以箕扇之，炮不得中，此厭鎮法也。」明·方以智《物理小識》：「李霖寰大司馬征播，楊應龍敗逃囤上，李公以大炮攻之，楊裸諸婦向炮，炮竟不燃，此受厭法也。」。

明末民變，崇禎九年，張獻忠軍攻擊李覺斯、劉大鞏守嘅滁州，姦殺村落數百名女性之後，將佢哋斬頭、暴露下體，相信可以令官軍嘅火炮失靈。守軍慘不忍睹，奇怪嘅係火炮咁啱故障，李覺斯就擺幾百桶屎出嚟，又咁啱火炮回復正常，李覺斯就以為破解咗陰門陣明·計六奇《明季北略》：「丙子正月，賊連營數十里，攻滁州。太僕寺卿李覺斯、知州劉大鞏，督率士民固守。賊雲梯衝棚，穴地填濠，百道環攻，城上火炮交發，奪其雲梯，燔之。賊死者甚眾，斂兵稍退，掠村落婦女數百人，裸而遝淫之。已而，盡斷其頭，環向堞，植其跗而倒埋之，露其下私以厭諸民。城上燃炮，炮皆迸裂或暗不鳴。城中惶懼，覺斯命取民間團月亦數百枚，懸牒外向，以厭勝之。燃炮始發。賊復大創，賊怒攻益急。」清·彭孫貽《流寇志》：「刳孕婦腹，咸倒埋之，植跗露其私，環向堞數百軀。城上壯士回首不忍視。賊噪攻城，城上鳴炮，炮厭，皆裂，或暗不鳴。」。

崇禎十四年，李自成軍攻梁嗰陣，將幾百個女人掉轉插入泥土，暴露下體，火炮咁啱發生問題，守軍陳永福就命令士兵唔着衫點炮，另一說係用相同樣數量嘅裸體僧侶做陽門陣反擊明·李光壂《守汴日誌》：「乃驅眾婦人，裸而立於城下以厭之，謂之『陰門陣』，城上之炮皆倒，泄而不鳴，城中將吏乃急命諸軍，裸立而燃炮，謂之『陽門陣』以破之。賊之炮石亦倒泄而不鳴，異哉。」清·董含《三岡識略·陽陣陰陣》： 「先是，流寇圍汴梁，城中固守，力攻三次，俱不能克，賊計窮，搜婦人數百，悉露下體，倒植于地，向城嫚罵，號曰『陰門陣』，城上炮皆不能發。陳將軍永福急取僧人，數略相當，令赤身立垛口對之，謂之『陽門陣』，賊炮亦退後不發。詳見李光壁《汴圍日錄》，後群盜屢用之，往往有驗。當考黃帝、風后以來，從無此法。」。

### [[大清]]
第一次鴉片戰爭嗰陣，楊芳奉命到廣東作戰，又話洋人嘅火炮可以打中陸地嘅我軍，必定有善用邪術嘅人，於是係噉收集婦女用嘅屎塔。之後嘅太平天國同義和團都有用到陰門陣 清·林西藩《隱憂續記》：「何文慶焚掠沿江村民殆盡，掠婦女悉令裸體，執旗於江岸立以厭炮。」。

## 外國類似嘢
### [[緬甸]]
2021年，該國政局動蕩，示威處處，軍隊出動鎮壓。有人周圍掛起女人底衫褲，阻嚇前進嘅士兵，皆因當地中、老年男人迷信呢啲嘢「污糟」，喺下面經過會搞到行衰運。

## 參考
土居聖真

**土居聖真**（；；）係日本職業足球員，效力緊日本職業足球甲組聯賽球會鹿島鹿角，司職進攻中場。

## 球會生涯
2011年11月26號，首次代表鹿島鹿角喺聯賽出場，對陣清水心跳。

2013年9月21號，對陣磐田山葉，獲得個人喺聯賽嘅首個入波。

## 出面網頁
*鹿島鹿角官方網站
*Transfermarket--Shoma Doi
氼水

**汆水**（），又叫**潛水**（），係指人喺水底下面活動，可以靠水肺潛，亦可以唔使。

## 睇埋
*游水
*跳水
在晴朗的天空下

（**喺晴朗嘅天空下**）係香港一首經典嘅粵語勵志歌曲，喺1993年推出，原本係香港電台太陽計劃當年一屆嘅主題曲。呢首歌由李宗盛作曲，林夕填詞，原唱係周華健、成龍、李宗盛同黃耀明合唱，改編自國語版嘅《真心英雄》。

1997年，香港電台DJ麥潤壽開始主持電台節目《星空奇遇鐵達尼》，將呢首歌訂做永不放棄同學會嘅「校歌」，重親自重唱呢首歌，令呢首歌歷久不衰。
孤星淚

《**孤星淚**》（法文：***Les Misérables***），直譯**悲慘世界**，係法國大文豪雨果喺1862年寫嘅一本長篇小說，背景係法國波旁復辟開始到六月暴動期間幾位法國人嘅生活。
法國波旁復辟

**法國波旁復辟**（法文：**Français restauration bourbonienne**）係法國喺1814年拿破崙退位到1830年爆發七月革命期間波旁王朝復辟嘅時期，嗰陣出過兩位國王：路易十八同查理十世。
七月革命

**七月革命**（或者）係1830年7月27號到7月29號法國爆發推翻波旁王朝嘅一場革命，結果查理十世被逼退位，由路易腓力登基做國王，開始咗七月王朝。